hotchpotch/miracl-hf-unified huggingface dataset:
พรทิพย์ โล่ห์วีระ จันทร์รัตนปรีดา
นางพรทิพย์ โล่ห์วีระ จันทร์รัตนปรีดา อดีตสมาชิกวุฒิสภา จังหวัดชัยภูมิ อดีตรองประธานวุฒิสภา คนที่สอง และอดีตประธานสภาองค์การบริหารส่วนจังหวัดชัยภูมิ
นางพรทิพย์ จันทร์รัตนปรีดา (สกุลเดิม โล่ห์วีระ) เกิดเมื่อวันที่ 17 กุมภาพันธ์ พ.ศ. 2503 เป็นบุตรของนายสมบัติ โล่ชัยวิบูลย์ กับนางเข็มทอง โล่ห์วีระ มีพี่น้อง 10 คน อาทิ อร่ามอาชว์วัต โล่ห์วีระ (ชื่อเดิม นายอร่าม โล่ห์วีระ) อดีตสมาชิกสภาผู้แทนราษฎร จังหวัดชัยภูมิ
พรทิพย์ จบการศึกษาระดับปริญญาตรี อักษรศาสตรบัณฑิต สาขาบรรณารักษศาสตร์ จากมหาวิทยาลัยขอนแก่น ระดับปริญญาโท อักษรศาสตรมหาบัณฑิต สาขาบรรณารักษศาสตร์ จากจุฬาลงกรณ์มหาวิทยาลัย และพัฒนบริหารศาสตรมหาบัณฑิต (รัฐประศาสนศาสตร์) สาขาการบริหารบุคคล จากสถาบันบัณฑิตพัฒนบริหารศาสตร์(นิด้า) นอกจากนั้นยังผ่านการศึกษาอบรมหลักสูตรประกาศนียบัตรชั้นสูง “การบริหารเศรษฐกิจสาธารณะ สำหรับนักบริหารระดับสูง” (ปศส.) รุ่น 8 สถาบันพระปกเกล้า และหลักสูตรประกาศนียบัตรชั้นสูง “การเมืองการปกครองในระบอบประชาธิปไตยสำหรับนักบริหารระดับสูง” (ปปร.) รุ่น 14 สถาบันพระปกเกล้า
พรทิพย์ สมรสกับนายทรงศักดิ์ จันทร์รัตนปรีดา มีบุตร 2 คน
นางพรทิพย์ เคยรับราชการเป็นอาจารย์ประจำวิทยาลัยเทคนิคชัยภูมิ ต่อมาได้ย้ายมารับราชการเป็นอาจารย์คณะมนุษยศาสตร์ สังคมศาสตร์ มหาวิทยาลัยราชภัฏนครราชสีมา และเข้าสู่งานการเมืองโดยการเป็นสมาชิกสภาจังหวัดชัยภูมิ และเป็นประธานสภาองค์การบริหารส่วนจังหวัดชัยภูมิ จากนั้นได้รับเลือกตั้งเป็นสมาชิกวุฒิสภา จังหวัดชัยภูมิ ต่อมาเมื่อวันที่ 28 กุมภาพันธ์ พ.ศ. 2554 ได้รับเลือกเป็นรองประธานวุฒิสภา คนที่ 2 แทนรองศาสตราจารย์ทัศนา บุญทอง
น้ำขึ้นให้รีบรัก
น้ำขึ้นให้รีบรัก เป็นละครแนว โรแมนติกคอมมาดี้ ผลิตโดย บริษัท เอ็กแซ็กท์ และ ซีเนริโอ จำกัด ผลงานกำกับการแสดงโดย บรรเจิด พุทธโศภิษฐ์ นำแสดงโดย ณวัฒน์ กุลรัตนรักษ์ และ วรรณรท สนธิไชย ออกอากาศทุกวันจันทร์-พฤหัสบดี ทางสถานีวิทยุโทรทัศน์กองทัพบกช่อง 5 เริ่มออกฉายวันแรกวันที่ 2 มกราคม พ.ศ. 2555 
มหาอุทกภัยใหญ่ปี 2554 สร้างความเดือดร้อนไปทุกหนแห่ง หนุ่มเพลย์บอยเจ้าของผับชื่อดังย่านรังสิต อย่างก้อ (ป้อง ณวัฒน์) ต้องกลายเป็นผู้ประสบภัยด้วยเช่นกัน แถมยังต้องหนีทั้งน้ำและหนี้ก้อนโต
เพลย์บอยหนุ่ม รูปหล่อขวัญใจสาวๆ คบหากับเบบี๋นางแบบชื่อดัง และเป็นลูกชายคนเดียวของลุงกล้าซึ่งเป็นผู้มีพระคุณของวุ้น
พยาบาลสาวสวยอ่อนโยนจิตใจดี ชอบช่วยเหลือคนอื่น และเป็นคนที่ลุงกล้าไว้ใจมากที่สุด
หนุ่มหล่อนักธรณีวิทยา รักธรรมชาติ เป็นเจ้าของกิจการเรือเช่าและเพื่อนรุ่นพี่ของวุ้น
น้องสาวหยวน ไฮโซทันสมัย ชอบเข้าสังคม บ้าแบรนด์เนม รักความสะดวกสบาย
พี่ชายของหยา และโบนัส ค้าขายเก่ง คล่องแคล่ว ว่องไว เป็นเจ้าของกิจการบ้านจัดสรรของตระกูล
เพื่อนรุ่นพี่ของวุ้น อดีตแอร์โฮสเตสที่ผันตัวเองมาเป็นแม่ค้าขายของหิ้วจากต่างประเทศ
นางแบบชื่อดัง คบหาเป็นแฟนกับก้อเพราะหน้าตาและฐานะ เป็นคนฟุ้งเฟ้อทะเยอทะยาน เอาแต่ใจตัวเอง ชอบเอาชนะ ไม่ถูกชะตาและเกลียดขี้หน้าวุ้นตั้งแต่แรกเห็น
พ่อของก้อฐานะดีแต่สมถะไม่ยอมคน คิดว่าตัวเองถูกเสมอ รักและเป็นห่วงลูกแต่ไม่แสดงออก อยากให้ลูกได้คนดีอย่างวุ้นเป็นคู่ครอง
น้องสาวคนเล็กของหยวน วัยรุ่นยุคใหม่ สดใส ร่าเริง คลั่งไคล้ตูมตาม เดอะสตาร์สุดๆ มีหน้าที่คอยดูแลอาม่า
ย่าของหยวนมีเชื้อสายจีน เพราะความขยันเลยสร้างฐานะจนมั่นคง เป็นคนจิตใจดี ชอบอยู่ติดบ้าน แต่พอน้ำท่วมบ้านจึงต้องอพยพออกจากบ้านด้วยความไม่เต็มใจ
ลูกน้องของตั้น รักและคอยช่วยเหลือเจ้านายเสมอ นิสัย ขี้เล่น ทะเล้น จริงใจ และเป็นกันเอง ชอบแต่งตัวตามแฟชั่น
คนดูแลบ้านให้ลุงกล้า นิสัย บ้ายอ สนุกสนาน ร่าเริง ชอบร้องเพลงเป็นชีวิตจิตใจ ที่สำคัญคือชอบใส่เสื้อผ้าลายดอก เพราะคิดว่าทำให้ตัวเองดูสวยขึ้น
บุตรสาวของวุ้น อายุเพียง 7 ขวบ นิสัยน่ารัก อ่อนโยนและหวังดีต่อผู้อื่นอยู่เสมอ เป็นเด็กที่รักแม่มาก หวงแหนแม่ แต่พอได้เจอกับ น้าก้อ ก็รู้สึกผูกพันกับน้าก้อ แต่ก็ยังรักแม่เหมือนเดิม
วุ้นแต่งงานกับก้อ จนวุ้นท้อง และให้กำเนิดทารกน้อยเพศหญิงชื่อ แพรวพิลาศ
กังฟูแพนด้า (วิดีโอเกม)
"บทความนี้เกี่ยวกับเกมของภาพยนตร์ภาคแรก สำหรับภาค 2 ดูที่ กังฟูแพนด้า 2 วิดีโอเกม"
กังฟูแพนด้าวิดีโอเกม เป็นสื่อประเภทหนึ่งของกังฟูแพนด้า ถูกสร้างขึ้นจากภาพยนตร์กังฟูแพนด้า โดยใช้ตัวละครที่มีอยู่เดิม และมีตัวละครใหม่ด้วยมีทั้งหมด 13 ด่าน ได้แก่
สาหร่ายใบมะกรูด
สาหร่ายใบมะกรูด เป็นสาหร่ายสีเขียวในสกุล "Halimeda" ส่วนที่เป็นแทลลัสของสาหร่ายเป็นชิ้นสีเขียว รูปฟัดหรือรูปไต เป็นแผ่นแบน ติดกันเหมือนใบมะกรูด มีแคลเซียมคาร์บอเนตเป็นส่วนประกอบ ทำให้ไม้ถูกสิ่งมีชีวิตอื่นกิน เช่นเดียวกับสาหร่ายในอับดับ Bryopsidales สาหร่ายใบมะกรูดประกอบด้วยเซลล์เดียวแต่มีหลายนิวเคลียส เป็นสกุลของสาหร่ายสีเขียวขนาดใหญ่ที่มีการศึกษามากสกุลหนึ่ง
เทศบาลตำบลหนองบัว (จังหวัดอุดรธานี)
"ระวังสับสนชื่อบทความคล้ายกัน เทศบาลตำบลหนองบัว"
เทศบาลตำบลหนองบัว เป็นองค์กรปกครองส่วนท้องถิ่นประเภทเทศบาลตำบล ในเขตอำเภอเมืองอุดรธานี จังหวัดอุดรธานี
เทศบาลตำบลหนองบัว แรกเริ่มก่อตั้งเป็นสุขาภิบาลหนองบัว เมื่อวันที่  5  กันยายน  2516  โดยมีพื้นที่ครบคลุม 22.50 ตารางกิโลเมตร ของพื้นที่ 4 ตำบล คือ ตำบลหนองบัว ตำบลหนองขอนกว้าง ตำบลหนองนาคำ และตำบลบ้านจั่น อำเภอนเมืองอุดรธานี จนเมื่อวันที่ 28 พฤศจิกายน 2536 ได้ประกาศเปลี่ยนแปลงเขตสุขาภิบาลหนองบัว โดยเพิ่มพื้นที่ขึ้นเป็น 31.50 ตารางกิโลเมตร
ต่อมาเมื่อวันที่ 25 พฤษภาคม 2542 ได้ยกฐานเป็นเทศบาลตำบลหนองบัว
เทศบาลตำบลหนองบัว ประกอบด้วย 4 ตำบล 37  ชุมชน ดังนี้
โปซูอาแลกรี
โปซูอาแลกรี () เป็นเมืองและนครบาลในรัฐมีนัสชีไรส์ ประเทศบราซิล มีประชากร 127,974 คน (ค.ศ. 2009) ที่อยู่ในเมือง 97,756 คน และในชนบท 9,020 คน มีอัตราการรู้หนังสือ 94.2% ตั้งอยู่ห่างจากเมืองหลวงของรัฐ เมืองเบโลโอรีซอนตี 385 กม. ห่างจากเซาเปาลู 202 กม. และรีอูดีจาเนรู 390 กม.
โปซูอาแลกรีเป็นเมืองศูนย์กลางอุตสาหกรรมอาหาร สิ่งทอ และโลหกรรม
ปลาการ์ตูนอินเดียนแดง
ปลาการ์ตูนอินเดียนแดง หรือ ปลาการ์ตูนอินเดียน (; ) เป็นปลาการ์ตูนที่อาศัยอยู่รวมกันเป็นฝูงกับดอกไม้ทะเล โดยเฉพาะชนิด "Heteractis magnifica" และ "Stichodactyla gigantea" พบในเขตอินโด-แปซิฟิก อาศัยอยู่ตามแนวปะการังชายฝั่งลึกประมาณ 15 เมตร ปลาการ์ตูนอินเดียนแดงสามารถเลี้ยงเป็นปลาตู้ได้
ลำตัวมีสีเนื้ออมเหลืองทองอมชมพู มีแถบขาวเล็ก ๆ พาดผ่านบริเวณหลังตั้งแต่ปลายจมูกจนจรดครีบหาง ยาวได้ถึง 11 เซนติเมตร
ปลาการ์ตูนอินเดียนแดงก็เหมือนกับปลาการ์ตูนชนิดอื่นที่เป็นกะเทยแบบเปลี่ยนเพศได้ ลำดับชั้นของฝูงภายในดอกไม้ทะเลประกอบด้วยคู่ผสมพันธุ์ซึ่งเป็นตัวเมียที่ใหญ่ที่สุดและตัวผู้ซึ่งเป็นคู่ ตัวผู้ที่เหลือจะมีขนาดเล็กกว่า
พระมเหสีมุนมยอง
พระมเหสีมุนมยอง (,?-?) เป็นพระมเหสีของ พระเจ้ามูยอลแห่งซิลลา และเป็นพระราชมารดาของ พระเจ้ามุนมู พระราชาผู้รวบรวมแผ่นดินจนเป็นปึกแผ่น
พระมเหสีมุนมยอง มีพระนามเดิมว่า คิมมุนฮุย ประสูติเมื่อใดไม่มีหลักฐานทรงเป็นน้องสาวของจอมพล คิม ยูชิน แม่ทัพผู้ยิ่งใหญ่ของเกาหลีต่อมาพระบิดาและพระมารดาได้ยกพระนางให้อภิเษกกับองค์ชาย คิมชุนชู ซึ่งภายหลังได้ขึ้นครองราชย์เป็นพระเจ้ามูยอลพระองค์จึงได้สถาปนาพระชายาคิมมุนฮุยขึ้นเป็นพระมเหสีมุนมยอง
พระมเหสีมุนมยอง สิ้นพระชนม์เมื่อใดไม่มีหลักฐาน
ป่าพรุ
ป่าพรุ () เป็นประเภทของป่าดิบชื้นประเภทหนึ่ง ที่อยู่ในพื้นที่ราบลุ่ม เกิดจากแอ่งน้ำจืดเกิดขังตัวติดต่อกันเป็นระยะเวลานาน มีการสะสมของชั้นดินอินทรีย์วัตถุ เช่น ซากพืช, ซากสัตว์, เศษซากของต้นไม้ ใบไม้ ต่าง ๆ จนย่อยสลายช้า ๆ กลายเป็นดินพีตหรือดินอินทรีย์ที่มีลักษณะหยุ่นยวบเหมือนฟองน้ำที่มีความหนาแน่นน้อยอุ้มน้ำได้มาก และพบว่ามีการสะสมระหว่างดินพีตกับดินตะกอนทะเลสลับกันชั้นกัน 2-3 ชั้น เนื่องจากน้ำทะเลเคยมีระดับสูงขึ้นจนท่วมป่าพรุ เกิดการสะสมของตะกอนน้ำทะเลถูกขังอยู่ด้านใน พันธุ์ไม้ในป่าพรุตายลงไป และเกิดเป็นป่าชายเลนขึ้นมาแทนที่ เมื่อระดับน้ำทะเลลดลง และมีฝนตกลงมาสะสมน้ำที่ขังอยู่จึงจืดจางลง และเกิดป่าพรุขึ้นมาอีกครั้ง ดินพรุชั้นล่างมีอายุถึง 6,000-7,000 ปี ส่วนดินพรุชั้นบนอยู่ระหว่าง 700-1,000 ปี
สภาพโดยทั่วไปของป่าพรุ นั้น คือ พื้นด้านล่างจะเป็นพรุมีน้ำขังตลอดทั้งปี น้ำจะมีสีเขียวหรือน้ำตาลเข้ม อันเกิดจากการหมักหมมตัวมาอย่างยาวนานของซากพืช ซากสัตว์ น้ำจะมีสภาพเป็นกรดมากกว่าค่าของน้ำปกติ (pH ต่ำกว่า 7)
ระบบนิเวศในป่าพรุนั้นมีความหลากหลาย และเกี่ยวเนื่องเกี่ยวพันกัน ไม้ยืนต้นจะมีระบบรากแขนงแข็งแรงแผ่ออกไปเกาะเกี่ยวกันเพื่อจะได้ช่วยพยุงลำต้นของกันและกัน และให้ยืนตัวทรงอยู่ได้ ดังนั้นต้นไม้ในป่าพรุจึงอยู่รวมกันเป็นกลุ่ม หากต้นใดต้นหนึ่งล้ม ต้นอื่นจะล้มตามไปด้วย
สำหรับในประเทศไทย พื้นที่ที่มีป่าพรุเกิดขึ้นนั้น มักจะเป็นที่ภาคตะวันออก และภาคใต้ตั้งแต่จังหวัดชุมพรลงไป และพบในบางส่วนบ้างของภาคกลาง ในปัจจุบัน พื้นที่ป่าพรุที่มีขนาดใหญ่ที่สุดในประเทศไทย คือ ป่าพรุสิรินธร หรือป่าพรุโต๊ะแดง ในจังหวัดนราธิวาส มีเนื้อที่กว่า 125,625 ไร่ หรือ 201 ตารางกิโลเมตร
ในอดีต เคยมีป่าพรุในประเทศไทยมากถึงกว่า 400,000 ไร่ กินเนื้อที่กว่า 50 ล้านไร่ แต่ได้ค่อย ๆ ลดปริมาณลงจากการถูกบุกรุกแผ้วถางทำการเกษตร จนปัจจุบันเหลือไม่ถึง 60,000 ไร่
เทศบาลตำบลอุทุมพรพิสัย
เทศบาลอุทุมพรพิสัย เป็นองค์กรปกครองส่วนท้องถิ่นประเภทเทศบาลตำบล ขนาดเล็ก อยู่ในเขตพื้นที่อำเภออุทุมพรพิสัย จังหวัดศรีสะเกษ สำนักงานตั้งอยู่ที่ หมู่ที่ 9 ตำบลกำแพง อำเภออุทุมพรพิสัย จังหวัดศรีสะเกษ เป็น 1 ในจำนวนเทศบาลตำบล 23 แห่งของจังหวัดศรีสะเกษในปัจจุบัน
ครอบคลุมบางส่วนของตำบลกำแพง อำเภออุทุมพรพิสัย โดยมีอาณาเขตในทิศทางต่างๆ ดังนี้
ทิศเหนือ ติดกับ ต.สำโรง อ.อุทุมพรพิสัย จ.ศรีสะเกษ
ทิศใต้ ติดกับ ต.ก้านเหลือง อ.อุทุมพรพิสัย จ.ศรีสะเกษ
ทิศตะวันออก ติดกับ ต.แต้ อ.อุทุมพรพิสัย จ.ศรีสะเกษ
ทิศตะวันตก ติดกับ ต.สระกำแพงใหญ่ อ.อุทุมพรพิสัย จ.ศรีสะเกษ
เทศบาลตำบลอุทุมพรพิสัย เดิมมีฐานะเป็น"อบต.กำแพง" ได้เปลี่ยนแปลงและยกฐานะจากเทศบาลตำบลอุทุมพรพิสัย ตามประกาศกระทรวงมหาดไทย เรื่องการจัดตั้งเทศบาลตำบลอุทุมพรพิสัย ให้เป็นเทศบาลตำบลอุทุมพรพิสัย เมื่อวันที่ 27 ตุลาคม พ.ศ. 2552เขตการปกครองภายในพื้นที่เทศบาลแบ่งออกเป็น 9 ชุมชน
* ประเภทอุตสาหกรรม : โรงซ่อมสร้างเครื่องยนต์, โรงสีข้าวนอกจากนั้น ยังมีบริการรถยนต์โดยสารปรับอากาศจากต้นทางในจังหวัดศรีสะเกษและจังหวัดอุบลราชธานี หยุดรับส่งผู้โดยสารจากอำเภออุทุมพรพิสัย ปลายทางกรุงเทพมหานคร 
ได้รับบริการจากสำนักงานการไฟฟ้าส่วนภูมิภาค อำเภออุทุมพรพิสัย
ได้รับบริการน้ำประปาจากการประปาส่วนภูมิภาค อำเภออุทุมพรพิสัย
ลิเลียน ลี
ลิเลียน ลี (李碧華, Lilian Lee) เป็นนามปากกาของนักเขียนหญิงชาวฮ่องกง มีผลงานเขียนนวนิยายและบทกวีภาษาจีนมากกว่า 90 ชิ้น โดยเรื่องที่สร้างชื่อเสียงให้แก่เธอ ได้แก่เรื่อง 霸王別姬 (Farewell My Concubine) ที่ถูกนำมาสร้างเป็นภาพยนตร์เรื่อง "หลายแผ่นดิน แม้สิ้นใจ ก็ไม่ลืม" กำกับโดย เฉิน ข่ายเกอ
ลิเลียน ลี มีชื่อจริงว่า Lee Bak (李白) เกิดที่ตำบลไทชาน กว่างโจว จบการศึกษาจากโรงเรียนสตรี True Light Middle School ในฮ่องกง ทำงานเป็นครูโรงเรียนประถม นักข่าว นักเขียนบทความ และเขียนบทภาพยนตร์โทรทัศน์ งานเขียนของเธอถูกดัดแปลงเป็นภาพยนตร์หลายเรื่อง ได้แก่
หลิว อีซิน
หลิว อีซิน (; ; 30 พฤศจิกายน ค.ศ. 1984 — ) เป็นทั้งศิลปินชาวไต้หวัน, นักแสดงหญิงร่วมสัญญาค่ายสถานีโทรทัศน์แห่งเอเชียของฮ่องกง และเป็นผู้ชนะรางวัลนางงามผู้มีเรือนร่างที่สมบูรณ์แบบในรายการมิสเอเชีย ค.ศ. 2009
หลิว อีซิน เคยร่วมประกวดเวทีนางงาม และติดอันดับในรายการระดับโลกมาแล้วหลายรายการ ใน ค.ศ. 2009 เธอเป็นผู้ชนะการประกวดรายการมิสเอเชีย จากการคัดเลือกสาวงาม 18 คน ซึ่งมีการกล่าวถึงประเด็นของการที่เธอดัดฟันเพื่อเสริมความงาม แต่เธอได้ยืนยันว่าไม่ได้มีการดัดฟัน และเป็นประเด็นที่ได้รับการกล่าวถึงอยู่พอสมควร
พิมพ์ปวีณ์ พวงธนะสาร
พิมพ์ปวีณ์ พวงธนะสาร (ชื่อเล่น:น็อต) หรือ น็อตโตะ เกิดเมื่อวันที่ 1 กรกฎาคม พ.ศ. 2524 เป็นศิลปิน และ พิธีกรชาวไทย มีชื่อเสียงจากการเป็นศิลปินภายใต้สังกัดอาร์เอส มีผลงานเพลงโด่งดังและเป็นที่รู้จักได้แก่ อย่าบอกว่ารัก, แฟนประสาอะไร, ปลดกระดุม, จิตใต้สำนึก , รักข้างเดียว เป็นต้น
พิมพ์ปวีณ์ พวงธนะสาร (ชื่อเดิม: วรางคณิภา พวงธนะสาร) หรือ น็อต แต่ในวงการบันเทิงเรียกว่า "น็อตโตะ" เกิดเมื่อวันที่ 1 กรกฎาคม พ.ศ. 2524 เธอเป็นศิลปิน ในสังกัดGenome Records ในเครือ บริษัท อาร์เอส จำกัด (มหาชน) ออกอัลบั้มเพลงตั้งแต่ พ.ศ. 2549 - พ.ศ. 2552
"น็อตโตะ" สาวน้อยที่มีหน้าตาและความชอบส่วนตัวค่อนไปทางญี่ปุ่น โดยมีที่มาของชื่อจากการเป็นพิธีกรในรายการของแดนปลาดิบที่มาถ่ายทำที่เมืองไทย ทำให้ได้เพื่อนเป็นคนญี่ปุ่นจำนวนมาก ซึ่งในภาษาญี่ปุ่นมักจะมีคำสร้อยตามหลังชื่ออยู่แล้ว จากชื่อเล่นว่า "น็อต" จึงกลายเป็นชื่อ น็อตโตะ (Notto)
"น็อตโตะ" มีความสามารถทางดนตรีไทยหลายอย่าง โดยสามารถเล่นได้ทั้ง ขิม ซออู้ ซอด้วง รวมไปถึงการขับร้องเพลงไทยเดิม โดยเธอศึกษาที่วิทยาลัยดุริยางคศิลป์ มหาวิทยาลัยมหิดล แขนงดนตรีปฏิบัติ เอกวิชาขับร้อง ซึ่งเธอสามารถร้องเพลงโอเปร่า ได้ถึง 3 ภาษา คือ เยอรมัน ฝรั่งเศส และ อิตาลี
น็อตโตะ ออกอัลบั้มเพลง ส่วนใหญ่จะเป็น EP อัลบั้ม ที่มีเพลงจำนวน 5 เพลง อัลบั้มชุดแรก "Notto (EP)" ลุคสาวญี่ปุ่น กระแสตอบรักถือว่าดีมาก เพราเธอโปรโมทเพลง "ปลดกระดุม" และเพลง "อย่าบอกว่ารัก" ทำให้น็อตโตะ มีชื่อเสียงในฐานะนักร้องหน้าใหม่ ต่อด้วยอัลบั้มชุดที่สอง "IN DEEP" อัลบั้มชุดนี้เธอเปลี่ยนลุคจากสาวญี่ปุ่นในอัลบั้มชุดแรก ให้เป็นสาวเปรี้ยว ผลงานเพลงของเธอในอัลบั้มชุดนี้ฮิตติดชาร์ตตามหน้าปัดวิทยุในปีนั้น ได้แก่เพลง จิตใต้สำนึก, แฟนประสาอะไร และเพลง เมื่อไหร่จะเลิกกับเขา หลังจากนั้น น็อตโตะ ก็ได้ออกซิงเกิล ได้แก่เพลง เพื่อนคนสุดท้าย และเพลง รักข้างเดียวพิมพ์ปวีณ์ สมรสกับ นายพุทธรักษา มหาขันธ์ (เอก) ดีกรีหนุ่ม Men’s Health 2007 ล่าสุดรั้งตำแหน่ง โปรเจกต์ แมนเนเจอร์ บ.คิวเอส รีเทล (ประเทศไทย) หลังจากคบเป็นแฟนเกือบปี โดยได้ฤกษ์แต่งเมื่อวันที่ 27 กุมภาพันธ์ พ.ศ. 2558 ที่จังหวัดจันทบุรี และเมื่อวันที่ 16 ตุลาคม พ.ศ. 2558 เวลา 20.52 น. น็อตโตะได้คลอดลูกสาวคนแรก ที่โรงพยาบาลเปาโล เมโมเรียล โดยได้ตั้งชื่อให้กับลูกสาวว่า "น้องพอดี"
เฉิน ชง
เฉิน ชง () หรือ โจน เฉิน (Joan Chen) นักแสดงหญิงชาวจีนที่เป็นที่รู้จักจากภาพยนตร์เรื่อง "จักรพรรดิโลกไม่ลืม" The Last Emperor (1987) ผลงานกำกับของแบร์นาโต เบอร์โตลุชชี นอกจากนี้เธอยังเป็นที่รู้จักจากภาพยนตร์ซีรีส์ "ทวินพีกส์" ของซีบีเอส ระหว่างปี 1990-1991 เธอยังมีผลงานกำกับ อำนวยการสร้าง และเขียนบทภาพยนตร์จีนเรื่อง "ซิ่ว ซิ่ว เธอบริสุทธิ์" (天浴, Xiu Xiu: The Sent Down Girl) ในปี 1998 ซึ่งได้รับรางวัลในระดับนานาชาติ และกำกับภาพยนตร์เรื่อง "Autumn in New York" (2000) นำแสดงโดย ริชาร์ด เกียร์ และวิโนนา ไรเดอร์
ฟักทองอเมริกัน
ฟักทองอเมริกัน () เป็นพืชที่มีลักษณะใกล้เคียงกับสควอช อยู่ในสกุล "Cucurbita" วงศ์ Cucurbitaceae โดยทั่วไปใช้รวมทุกสายพันธุ์ของพืชที่มีชื่อวิทยาศาสตร์ว่า "Cucurbita pepo", "Cucurbita mixta", "Cucurbita maxima", and "Cucurbita moschata" เป็นพืชพื้นเมืองในทวีปอเมริกาเหนือ เปลือกหนา ขรุขระ สีส้มหรือเหลือง ปลูกเป็นการค้าและทำอาหารได้หลายชนิด เช่น พายฟักทอง ซึ่งใช้ในเทศกาลวันขอบคุณพระเจ้าในสหรัฐ และใช้ในเทศกาลฮัลโลวีน ในภาษาอังกฤษแบบออสเตรเลีย 'pumpkin' หมายถึงวินเทอร์สควอชในอเมริกาเหนือ
สควอช
สควอช ( โดยทั่วไปหมายถึงพืช 4 สปีชีส์ในสกุล "Cucurbita" ได้แก่ "C. maxima" "C. mixta" "C. moschata" และ"C. pepo" ซึ่งจะรวมฟักทองอเมริกันส่วนใหญ่ acorn squash ซัมเมอร์สควอช และ ซุกคินี ในอเมริกาเหนือ สควอชแบ่งอย่างกว้างๆเป็น ซัมเมอร์สควอชกับวินเทอร์สควอช ขึ้นกับระยะเวลาที่เก็บเกี่ยวผลผลิต สควอชที่รู้จักกันดีรวมทั้งฟักทองอเมริกันและซุกคินี สควอชขนาดใหญ่มาจาก "Cucurbita maxima"
สโมสรฟุตบอลเรนเจอส์
สโมสรฟุตบอลเรนเจอส์ () เป็นสโมสรฟุตบอลจากเมืองกลาสโกว์ ประเทศสกอตแลนด์ เล่นอยู่ในสกอตติชพรีเมียร์ลีก นิยมเรียกกันว่า กลาสโกว์เรนเจอส์ (Glasgow Rangers) ถึงแม้ว่าคำว่ากลาสโกว์จะไม่ใช่เป็นส่วนหนึ่งของชื่อสโมสรอย่างเป็นทางการก็ตาม สโมสรมีสนามเหย้าคือสนามกีฬาไอบรอกซ์ สนามกีฬาที่นั่งล้วน จำนวน 50,817 ที่นั่ง ตั้งอยู่ทางทิศใต้-ตะวันตกของกลาสโกว์
เรนเจอส์ชนะในลีกแชมเปียนชิป 54 ครั้ง ชนะในแชมเปียนชิปมากกว่าสโมสรใดในโลก และยังชนะในสกอตติชลีกคัป 27 ครั้ง มากกว่าสโมสรสกอตแลนด์สโมสรใด และชนะสกอตติชคัป 33 ครั้ง ในปี ค.ศ. 1961 เรนเจอส์สามารถเข้าสู่รอบตัดสินในยูฟ่าคัพวินเนอร์สคัพ เป็นสโมสรอังกฤษสโมสรแรกที่สามารถเข้าสู่รอบตัดสินได้ในการแข่งขันของยูฟ่า เรนเจอส์ยังชนะเลิศในยูฟ่าคัพวินเนอร์สคัพ ในปี ค.ศ. 1972 ได้ตำแหน่งรองชนะเลิศในปี ค.ศ. 1961 และ ค.ศ. 1967 และยังได้ตำแหน่งรองชนะเลิศในยูฟ่ายูโรปาลีก ค.ศ. 2008 โดยเฉพาะในการได้แชมป์ยูฟ่าคัพวินเนอร์สคัพ ในปี ค.ศ. 1972 นั้น เรนเจอส์ได้สร้างประวัติศาสตร์ด้วยการใช้ผู้เล่น 11 คน เป็นชาวเมืองกลาสโกว์ล้วน ๆ
ในปี ค.ศ. 2012 เรนเจอส์ประสบปัญหาด้านการเงินต้องเข้ารับการฟื้นฟูกิจการ ถูกลดชั้นไปเล่นดิวิชั่น 3 ของสกอตแลนด์ และเปลี่ยนชื่อเป็นเรนเจอส์เอฟซี (Rangers F.C.) และค่อย ๆ ฟื้นฟูกิจการจนกระทั่งกลับมาสู่สกอตติชพรีเมียร์ชิปได้อีกครั้ง ในฤดูกาล 2016–17
สควอชเหลือง
สควอชเหลือง () เป็นซัมเมอร์สควอชสีเหลือง บางครั้งเรียก สควอชเหลืองคอตรง (straightneck squash) เพื่อให้ต่างจากสควอชอีกสายพันธุ์คือสควอชเหลืองคอโก่ง มีรสหวาน เนื้อฉ่ำน้ำ เปลือกบาง เป็นพืชท้องถิ่นทางตะวันออกของสหรัฐ แม้สายพันธุ์อื่นๆจะมาจากอเมริกากลาง สควอชเหลืองเป็นไม้เถา ยาว 60 -90 เซนติเมตร ใช้ปรุงอาหารในอาหารอเมริกันมาก ทั้งทอด นึ่ง ย่าง หรืออบ โดยใช้ซุกคินีแทนได้
สควอชเหลืองคอโก่ง
สควอชเหลืองคอโก่ง () เป็นสายพันธุ์หนึ่งของ "Cucurbita pepo" ซึ่งรวมซุกคินีและฟักทองอเมริกันเข้าไว้ด้วย จัดอยู่ในกลุ่มซัมเมอร์สควอช รสหวาน ผิวเหลือง สายพันธุ์ที่ใกล้เคียงที่สุดคือสควอชเหลืองคอตรง รสชาติของสควอชชนิดนี้จะใกล้เคียงกับวินเทอร์สควอชมากกว่าซัมเมอร์สควอช รสชาติจะดีสุดเมื่อเก็บเกี่ยวขณะที่ผลยาวประมาณ 6 นิ้ว
เฉิน อวี่หาน
เฉิน อวี่หาน (; ; 18 กุมภาพันธ์ ค.ศ. 1984 — ) เป็นชาวไต้หวัน เธอสำเร็จการศึกษาสาขาการละครจากมหาวิทยาลัยวัฒนธรรมจีน และใน ค.ศ. 2004 เธอได้ร่วมประกวดในฐานะตัวแทนไต้หวันในรายการมิสพอร์ทไชน่า โดยได้รับรางวัลชนะเลิศ จากนั้น ใน ค.ศ. 2006 เธอเข้าร่วมประกวดรายการมิสเอเชีย ซึ่งจัดขึ้นที่ฮ่องกง โดยเป็นผู้เข้าสู่รอบแปดคนสุดท้าย
ในเดือนตุลาคม ค.ศ. 2008 ได้มีการระบุว่าเธอได้หันเข้าสู่วงการบันเทิงของญี่ปุ่น โดยสื่อญี่ปุ่นใช้ชื่ออังกฤษของเธอในการเรียกคือ เพอร์รา เฉิน (; )
ลูโก
ลูโก () เป็นเมืองหลักของจังหวัดลูโกในแคว้นปกครองตนเองกาลิเซีย ตั้งอยู่ทางภาคตะวันตกเฉียงเหนือของประเทศสเปน ปัจจุบัน (ค.ศ. 2010) มีประชากร 97,635 คนเฉพาะในอาณาเขตของเมืองและอีกประมาณ 20,000 คนในเขตชานเมือง
ปลาหวีเกศพรุ
ปลาหวีเกศพรุ เป็นปลาน้ำจืดขนาดเล็ก ในอันดับปลาหนัง มีชื่อวิทยาศาสตร์ว่า "Pseudeutropius indigens" อยู่ในวงศ์ปลาหวีเกศ (Schilbeidae)
ปลาหวีเกศพรุนับเป็นปลาน้ำจืดชนิดใหม่ของโลก ที่เพิ่งจะได้รับการค้นพบเมื่อปี ค.ศ. 2011 มีลักษณะไปทั่วคล้ายกับปลาแขยงทอง หรือปลาอิแกลาเอ๊ะ ("P. moolenburghae") มาก โดยตั้งชื่อชนิดเป็นภาษาละตินมีความหมายว่า "มีน้อยกว่า" จากลักษณะของจำนวนซี่กรองเหงือกและก้านครีบเมื่อเทียบกับปลาอีแกลาเอ๊ะ โดยลักษณะเด่นที่ใช้สำหรับการจำแนก คือ มีส่วนหัวที่มีความกว้างมากกว่าปลาอิแกลาเอ๊ะ ประมาณ 10.5-11.0 % ของความยาวมาตรฐาน ซี่กรองเหงือกมีจำนวน 33-35 อันที่โครงแรก มีก้านครีบก้น 37-41 ก้าน ขากรรไกรบนและล่างเท่ากัน มีฟันเป็นซี่เล็กแหลม จำนวนมาก หนวดเส้นยาวเรียวทั้งหมด 4 คู่ ยาวอย่างน้อยที่สุดยาวไปจนถึงครีบท้อง มีขนาดใหญ่สุดที่พบความยาวลำตัว
มีขนาดโตเต็มที่ประมาณ 7 เซนติเมตร มีการกระจายพันธุ์อยู่ในแหล่งน้ำรอบ ๆ ป่าพรุโต๊ะแดง ของจังหวัดนราธิวาส และในแม่น้ำสุโหง-โกลก และยังพบบริเวณต้นน้ำของแม่น้ำตาปี
ปลาหวีเกศพรุเป็นปลาที่พบน้อย แต่ก็ถูกจับไปขายเป็นปลาสวยงามเป็นครั้งคราวรวมกับปลาที่พบในป่าพรุชนิดอื่น ๆ หรือถูกจับปนไปกับปลาที่กินได้ขนาดเล็กต่าง ๆ โดยมักจะถูกเรียกรวม ๆ กันกับปลาก้างพระร่วง ("Kryptopterus macrocephalus") ซึ่งเป็นปลาต่างวงศ์กัน
พระนางช็องซ็อง
พระนางช็องซ็อง (, 7 ธันวาคม 1692 - 15 กุมภาพันธ์ 1757) เป็นพระมเหสีองค์แรกของ พระเจ้าย็องโจ พระราชาองค์ที่ 21 แห่ง ราชวงศ์โชซ็อน
สมเด็จพระราชินีช็องซ็อง ประสูติเมื่อวันที่ 7 ธันวาคม ค.ศ. 1692 เป็นธิดาของ ซอจงเจ และ ท่านผู้หญิงลี พอพระชนม์ได้ 10 พรรษาทรงเข้าพิธีอภิเษกกับ องค์ชายย็อนอิง พระราชโอรสของ พระเจ้าซุกจง ที่ประสูติแต่ พระสนมซุกบิน แห่งตระกูลชเว เมื่อเสร็จพิธีพระนางจึงได้เลื่อนขึ้นเป็น เจ้าหญิงพระชายา
ในปี ค.ศ. 1724] พระเจ้าคย็องจง พระราชาองค์ที่ 20 และเป็นพระเชษฐาต่างพระราชมารดาขององค์ชายย็อนอิงซึ่งขณะนั้นทรงเป็น วังเซเจ หรือพระราชอนุชารัชทายาทได้เสด็จสวรรคตลงองค์ชายย็อนอิงจึงได้ขึ้นครองราชย์เป็น พระเจ้าย็องโจ ส่วนพระชายาจึงได้เลื่อนขึ้นเป็นพระมเหสีช็องซ็อง
ในวันที่ 15 กุมภาพันธ์ ค.ศ. 1757 ตรงกับปีที่ 33 ในรัชกาลพระมเหสีช็องซ็องพระมเหสีคู่พระทัยของพระเจ้าย็องโจได้สิ้นพระชนม์ลง ณ พระราชวังชังด็อก ทำให้ มกุฎราชกุมารซาโด พระโอรสบุญธรรมเสียพระทัยจนพระสติวิปลาสไปในที่สุด
สมเด็จพระราชินีช็องซ็อง ไม่ทรงมีพระโอรส-ธิดา
ครรชิต ขวัญประชา
ครรชิต ขวัญประชา นักแสดงและผู้กำกับภาพยนตร์อาวุโสชาวไทย เกิดเมื่อวันที่ 18 พฤษภาคม พ.ศ. 2483
เข้าสู่วงการบันเทิงในปี พ.ศ. 2511 และมีชื่อเสียงขึ้นมาจากการรับบท "ภูวนาท" หรือ "อินทรีแดง (ตัวปลอม)" จากภาพยนตร์เรื่อง "อินทรีทอง" ในปี พ.ศ. 2513 ซึ่งเป็นตัวร้ายในเรื่อง ที่ทำให้ "โรม ฤทธิไกร" ซึ่งเป็นอินทรีแดงตัวจริง ที่แสดงโดย มิตร ชัยบัญชา ต้องเปลี่ยนไปใส่ชุดสีทองเป็นอินทรีทองเพื่อที่จะจัดการกับอินทรีแดงตัวปลอมนี้ ซึ่งถือเป็นภาพยนตร์เรื่องสุดท้ายในชีวิตการแสดงของมิตร ชัยบัญชา อีกด้วย
รับบท "เสือใบ" ใน "สุภาพบุรุษเสือใบ" ปี พ.ศ. 2514
นอกจากนี้ได้ร่วมแสดงใน "ครูสมศรี" และผลงานกำกับภาพยนตร์ด้วยตนเอง ร่วมกับ จรินทร์ พรหมรังสี ปี พ.ศ. 2528 เรื่อง "ที่รัก เธออยู่ไหน" นำแสดงโดย สรพงษ์ ชาตรี, นันทิดา แก้วบัวสาย, พอเจตน์ แก่นเพชร และพุ่มพวง ดวงจันทร์
ภาพยนตร์และละครโทรทัศน์ที่ร่วมแสดงในระยะหลังได้แก่ "สุริโยไท" และ"ฟ้าทะลายโจร" ปี พ.ศ. 2544, "คลอเรสเตอรอลที่รัก" ปี พ.ศ. 2547, "โหน่ง เท่ง นักเลงภูเขาทอง" ปี พ.ศ. 2549 เป็นต้น
อะ
อะ เป็นคะนะของภาษาญี่ปุ่นตัวหนึ่ง ฮิระงะนะเขียนว่า あ มีที่มาจากตัวเขียนหวัดของมันโยงะนะ 安 และคะตะกะนะเขียนว่า ア มีที่มาจากส่วนซ้ายของมันโยงะนะ 阿 ออกเสียงว่า แต่ในการพูดจริงอาจแปรเป็น (คล้ายสระ ออ)
あ เป็นอักษรลำดับที่ 1 อยู่ก่อน い (อิ) ในการจัดลำดับอักษรปัจจุบัน ส่วนการจัดลำดับแบบอิโระฮะ あ เป็นอักษรลำดับที่ 36 อยู่ระหว่าง て (เทะ) กับ さ (ซะ)
อักษรแบบอื่นของอะคือคะนะขนาดเล็ก ぁ, ァ ใช้สำหรับแสดงเสียงภาษาต่างประเทศของญี่ปุ่นเช่น ふぁ (ฟะ), ヴァ (วะ หรือ va) หรือใช้สำหรับลากเสียงสระอะให้ยาวขึ้นเป็น อา
อักษรโอะกินะวะบางแบบใช้ ぁ ควบคู่กับ く (คุ) และ ふ (ฟุ หรือ ฮุ) กลายเป็นทวิอักษร くぁ (ควะ) และ ふぁ (ฮวะ) ในขณะที่แบบอื่นใช้ ゎ แทน
ฮิระงะนะ あ มีลำดับขีด 3 ขีดดังนี้
คะตะกะนะ ア มีลำดับขีด 2 ขีดดังนี้
ตัวอย่างคันจิที่อ่านว่าอะ และขึ้นต้นด้วยอะ มีดังนี้
หลัว ไข่ชัน
หลัว ไข่ชัน (; ; เกิด 16 พฤศจิกายน ค.ศ. 1988) เป็นนางแบบในฮ่องกง บ้านเกิดของเธออยู่ที่มณฑลกวางตุ้ง เธอได้รับการการถ่ายแบบโฆษณาธุรกรรมการเงินบ่อยครั้งในรายการ "ปังหมินหนี่ว์" และสำเร็จการศึกษาจาก โรงเรียนมัธยมเจี๋ยซินหลินปิ่งเหยียน เล่อฟู่ ในฮ่องกง และได้ศึกษาต่อในหลักสูตรบริหารธุรกิจที่วิทยาลัยฮาร์ตฟอร์ด (Hartford Institute) นอกจากนี้ ยังมีการรายงานอีกด้วยว่าเธอเรียนกฎหมายและสื่อ
ทั้งนี้ หลัว ไข่ชัน เป็นคู่รักต่างวัยคนปัจจุบันของ โจว ซิงฉือ
คิมอึนบู
คิมอึนบู (,?-1017) เป็นเจ้าเมืองเล็กๆเมืองหนึ่งและเป็นพระสัสสุระ (พ่อตา) ของ พระเจ้าฮย็อนจง เนื่องจากท่านได้ถวายตัวธิดาทั้งสามให้เป็นพระมเหสีคราวพระเจ้าฮย็อนจงหนีภัยสงครามมาพักพิงที่เมืองของคิมอึนบูต่อมาเมื่อสิ้นสงครามพระเจ้าฮย็อนจงโปรดเกล้าให้ท่านเป็นรองมหาเสนาบดี
คิมอึนบู ถึงแก่อสัญกรรมเมื่อปี ค.ศ. 1017 ในรัชกาลพระเจ้าฮย็อนจง
อิ
อิ เป็นคะนะของภาษาญี่ปุ่นตัวหนึ่ง ฮิระงะนะเขียนว่า い มีที่มาจากตัวเขียนหวัดของมันโยงะนะ 以 และคะตะกะนะเขียนว่า イ มีที่มาจากส่วนซ้ายของมันโยงะนะ 伊 ออกเสียงว่า แต่ในการพูดจริงอาจแปรเป็น หรือ (เหมือนสะกดด้วย ย) ถ้าอิต่อท้ายคะนะที่มีเสียงสระ เอะ จะทำให้เกิดการลากเสียงเป็นสระ เอ
い เป็นอักษรลำดับที่ 2 อยู่ระหว่าง あ (อะ) กับ う (อุ) ในการจัดลำดับอักษรปัจจุบัน ส่วนการจัดลำดับแบบอิโระฮะ い เป็นอักษรลำดับที่ 1 อยู่ก่อน ろ (โระ)
อักษรแบบอื่นของอิคือคะนะขนาดเล็ก ぃ, ィ ใช้สำหรับแสดงเสียงภาษาต่างประเทศของญี่ปุ่นเช่น ウィ (วิ), クィ (ควิ), スィ (ซิ), ティ (ทิ), ディ (ดิ), フィ (ฟิ) หรือใช้สำหรับลากเสียงสระอิให้ยาวขึ้นเป็น อี
ภาษาไอนุใช้คะตะกะนะขนาดเล็ก ィ เป็นพยัญชนะสะกด เหมือนการสะกดด้วย -ย และอ่านออกเสียงต่างจากภาษาญี่ปุ่น เช่น カィ (ไค), クィ (คุย), ケィ (เค็ย), コィ (โค็ย)
นอกจากนี้ ยุคเมจิตอนต้นมีการเสนอให้ใช้คะตะกะนะ ซึ่งมาจากคะตะกะนะ イ ที่กลับหัวลง เพื่อใช้แทนเสียง ยิ หรือ yi แต่การเสนอก็ตกไป
ฮิระงะนะ い มีลำดับขีด 2 ขีดดังนี้
คะตะกะนะ イ มีลำดับขีด 2 ขีดดังนี้
ตัวอย่างคันจิที่อ่านว่าอิ และขึ้นต้นด้วยอิ มีดังนี้
อึง
อึง เป็นอักษรคานะในภาษาญี่ปุ่น เขียนแบบฮิรางานะว่า ん และ แบบคาตากานะ ン โดยการเขียนทั้งสองแบบอ่านว่า อึง
1)พยัญชนะ ～ん　ใช้ขึ้นต้นประโยคหรื่อคำในภาษาญี่ปุ่นไม่ได้ เช่น ไม่มีทางที่จะเห็นคำว่า んいし。หน้าคำใดๆ ในภาษาญี่ปุ่น
2)เมื่อพยัญชนะ ～ん ไปอยู่หน้าเสียง g และ k เสียง พยัญชนะ ～ん จะเปลี่ยนเสียงเป็นเสียง ng หรือ เสียง ‘ง’ เช่น
3)เมื่อ พยัญชนะ ～ん ไปอยู่หน้าเสียง b, m, p เสียง พยัญชนะ ～ん จะเปลี่ยนเป็น เสียง m หรือ ‘ม’ เช่น
4)เมื่อพยัญชนะ ～ん ไปอยู่หน้าเสียง d, n, t, r, และ z เสียงพยัญชนะ ～んจะเปลี่ยนเป็นเสียง n เช่น
เป็นข่าว
เป็นข่าว เป็นละครแนวซีรีส์ออกอากาศทางสถานีโทรทัศน์ไทยทีวีสีช่อง 3 ทุกวันพฤหัสบดี เวลาประมาณ 23:15 น. - 00:15 น. เริ่มออกอากาศ 16 กุมภาพันธ์ พ.ศ. 2555 แต่เนื่องจากกระแสตอบรับจากผู้ชมไม่ดีเท่าที่ต้องการ ซึ่งซิตคอมซีรีส์เรื่องเป็นข่าวจึงกำลังจะหลุดจากผังรายการช่อง 3 ภายในสิ้นปีนี้ ซิตคอมเรื่องเป็นข่าวได้ออกอากาศมาถึงตอนสุดท้ายชื่อว่า "อย่าหยุดฝัน" ในวันที่ 8 พฤศจิกายน 2555 ซึ่งเป็นการปิดซิตคอมเรื่องเป็นข่าว
เป็นข่าว เป็นซีรีส์ของคนช่างฝัน ที่จะถ่ายทอดเรื่องราวสุดมันส์ของคนวงการบันเทิง โดยเล่าผ่าน "บริษัทดูแลดาว" บริษัทคนปั้นฝันที่เกิดขึ้นจากเมื่อ 10 กว่าปีก่อน โอม (แท่ง ศักดิ์สิทธิ์) ชายหนุ่มผู้มีความฝันอยากเข้าวงการบันเทิง แต่ความสามารถทางการแสดงไม่ถึง จึงต้องทิ้งความฝัน และเปลี่ยนมาทำหน้าที่ผลักดันปั้นฝันคนที่อยากเข้าวงการบันเทิงให้เป็นจริง โดยชวน พลอย (พิมพ์ พิมพ์มาดา) รุ่นน้องที่สนิทมาเปิดบริษัทดูแลดาว ซึ่งมีคนเบื้องหลังหลากหลายความคิด ไม่ว่าจะเป็น เฟี๊ยต (เจมส์ เรืองศักดิ์) หนุ่มหล่อนักขายมือทองจอมกะล่อน, อั้น (ฟลุค ศิครินทร์) แมวมองสุดซ่าส์หลานชายของโอม, นุ้ย (อุ้ม ขจรกิติ์) ฝ่ายแคสติ้งสุดฮา และลุงแดง (ถนอม นวลอนันต์) พ่อบ้านประจำบริษัท ที่มีประวัติเป็นดาราตกรุ่นยุคเก่าแต่เก๋าวงการ
นอกจากนี้ยังมีเหล่าคนเบื้องหน้าอย่าง เมย์ (แป้ง อรจิรา) นางฟ้าของวงการ แต่เป็นนางมารร้ายในชีวิตจริง, แยม (เกรซ เดอะสตาร์) นางร้ายหน้าใหม่ที่พยายามทำทุกทางเพื่อให้ได้เป็นนางเอก หรือ ท๊อป (นิว ชัยพล) พระเอกดาวรุ่งพุ่งแรง คาสโนว่าสุดแสบ ตลอดจนคนนอกวงการจอมป่วนทั้ง ยอร์ช (เจี๊ยบ เชิญยิ้ม) เพื่อนสนิทของโอมที่แวะเวียนมาหาประจำ รวมไปถึง เจ๊เพ็ญ (เหมี่ยว ปวันรัตน์) เจ้าของร้านอาหารผู้บ้าดาราเป็นชีวิตจิตใจเพลงเปิด
เพลงปิดท้าย
ชุ่ย ผิง
ชุ่ย ผิง (; ) เป็นนักร้องหญิงชาวฮ่องกง มีชื่อเสียงในฐานะนักร้องเพลงป็อปภาษาจีนกลาง ระหว่างช่วงทศวรรษ 1950 ถึงต้นทศวรรษ 1970 เป็นเจ้าของสมญา "ปลาทอง" (Goldfish Beauty, 金魚美人) เนื่องจากมีนัยน์ตากลมโตงดงาม
ครอบครัวของชุ่ย ผิง เป็นชาวมณฑลเจียงซู แต่เธอเกิดที่ฮาร์บินระหว่างที่บิดาเดินทางไปติดต่อธุรกิจที่นั่น ต่อมาครอบครัวย้ายไปอาศัยที่ฮ่องกง เธอเริ่มอาชีพนักร้องหลังจากได้ร้องเพลงในงานสังสรรค์แห่งหนึ่งเมื่ออายุ 15 ปี และสะดุดตานักแต่งเพลงชื่อ Wong Fuk Lin (王福齡) ซึ่งเป็นผู้แนะนำให้เธอเข้าทดสอบร้องเพลงและแสดงนำในภาพยนตร์ของบริษัทชอว์บราเดอส์ เธอได้รับเลือกให้รับบทนำในภาพยนตร์เรื่องหนึ่ง แต่ได้ตัดสินใจยึดอาชีพนักร้องเป็นหลัก
Wong Fuk Lin ได้แต่งเพลงให้ชุ่ย ผิงร้องหลายเพลง เพลงที่ได้รับความนิยม ได้แก่ "This Precious Night" (今宵多珍重) และ "Nang Ping Evening Bells" (南屏晚鐘)
ชีวิตส่วนตัว เธอสมรสกับ เจียง หง (江宏, Jiang Hong) นักร้องเพลงประกอบภาพยนตร์ของชอว์บราเดอส์ จนกระทั่งเขาเสียชีวิตในปี 1995 ชุ่ย ผิงประกาศอำลาวงการในปี 1971 แต่ยังกลับมาร้องเพลงในคอนเสิร์ตรอบพิเศษในปี 1997 และปรากฏตัวเป็นแขกรับเชิญรายการโทรทัศน์ในปี 2004
โลกใหม่หมายเลขหก
โลกใหม่หมายเลขหก () เป็นนวนิยายที่ประพันธ์โดย อะสุโกะ อาซาโนะ และตีพิมพ์โดย สำนักพิมพ์โคดันชะ ระหว่างเดือนตุลาคม พ.ศ. 2546 ถึงเดือน มิถุนายน พ.ศ. 2554 และได้รับการเขียนเป็นมังงะ โดย ฮิโนกิ คิโนะ ตั้งแต่เดือนมิถุนายน พ.ศ. 2554 และได้ออกเป็นภาคอนิเมะ ในเดือนกรกฎาคม พ.ศ. 2554
เป็นเรื่องราวหลังจากสงครามครั้งยิ่งใหญ่ของมนุษยชาติ ที่ทำให้โลกเหลือรัฐเพียง 6 รัฐ โดยจะกล่าวถึงเรื่องราวในรัฐลำดับที่ 6 หรือ No.6 ในวันที่มีพายุไต้ฝุ่นเข้า No. 6 ชิอง เด็กหนุ่มชนชั้นสูง ผู้ที่ครอบครัวได้รับสิทธิพิเศษมากมาย ได้ช่วยเหลือเนซึมิ ที่มาพร้อมกับบาดแผล จนทั้งสองกลายเป็นเพื่อนกัน ซึ่งภายหลังจึงทราบว่า เนซึมิ เป็นอาชญากรที่หลบหนีมา และรัฐบาลกำลังตามตัวอยู่ ด้วยเหตุนี้ ทำให้ครอบครัวของชิอง ได้ถูกรัฐบาลลดขั้น และถูกริบรอนสิทธิพิเศษต่างๆ หลังจากนั้นสี่ปี ชิองทำงานเป็นพนักงานควบคุมดูแลหุ่นยนต์ของสวนสาธารณะ วันหนึ่งชิองได้พบคนเสียชีวิตอยู่ในสวนสาธารณะ ในร่างการที่ซูบผอมและชราภาพ แต่เหตุการณ์ดังกล่าวได้ถูกปิดข่าวไว้ ชิองคุยกับเพื่อนร่วมงานเชิงสงสัยในรัฐบาล ตอนนั้นเอง เพื่อนร่วมงานของชิองก็มีอาการดังกล่าวและเสียชีวิตในทันที ณ ตอนนั้น ชิองเห็นผึ้งออกมาจากคอของศพเพื่อนร่วมงาน เรื่องนี้ทำให้ชิองถูกควบคุมตัวไปยังเขตทันฑสถาน ในระหว่างที่สิ้นหวังนั้นเอง เนซึมิได้ปรากฏตัวขึ้น และช่วยเหลือชิอง ออกไปนอกกำแพง No. 6 ณ ที่นั่น ทำให้ชิอง ได้พบกับความจริง
ชิอง () ชิองเป็นพวกอัจริยะตั้งแต่เด็ก เขาและแม่จึงได้รับการดูแลจากรัฐบาลเป็นพิเศษ ให้ไปอาศัยอยู่ในเขตชนชั้นสูง ชีวิตของเขาอยู่อย่างสุขสบาย ไม่เคยต้องลำบากเพราะสภาพแวดล้อมที่ถูกจัดสรรมาให้อย่างดี
เนซึมิ () เนซึมิเป็นอาชญากรที่หลบหนีมาจากทัฑสถาน ในวันที่พายุโหมกระหน่ำ เขาได้เข้าไปหลบอยู่ในบ้านชิองที่เปิดหน้าต่างทิ้งไว้ แต่เพราะชิองให้ความช่วยเหลือ ทั้งสองคนจึงกลายเป็นเพื่อนกันในที่สุด
ซาฟุ () เพื่อนสมัยเด็กของชิอง ถือเป็นเด็กหัวกะทิ และเป็นคนที่มีความมั่นใจในตัวเองสูง ไม่มีญาติเหลืออยู่นอกจากคุณยาย
อินุคาชิ () เจ้าของโรงแรมแห่งหนึ่งนอก NO. 6 รับงานด้านข่าวกรอง ด้วยเป็นเด็กกำพร้าถูกเลี้ยงดูโดยสุนัขจึงมีสุนัขเป็นเพื่อน
ริคิกะ () นักธุรกิจนอก NO. 6 รับงานด้านข่าวกรองเช่นเดียวกับอินุคาชิ เขามักจะจัดหาหญิงสาวให้ผู้บริหารของ NO. 6 จนมีฐานะร่ำรวย อดีตเคยรู้จักกับแม่ของชิอง
คาเรน () แม่ของชิอง หลังจากที่โดนลดชั้น เธอจึงหันมาเปิดร้านเบเกอรี่ อดีตเคยรู้จักกับคณะนักวิจัยผู้ก่อตั้ง NO. 6
สยามปาร์ค
สยามปาร์ค () เป็นสวนน้ำของโลโรปาร์เกในเกาะเตเนริเฟ หมู่เกาะคะแนรี ประเทศสเปน ตั้งอยู่บนถนน TF1 ในโกสตาอาเดเฆ เนื้อที่ 18.5 เฮกตาร์ (46 เอเคอร์) สยามปาร์คเป็นสวนน้ำที่จัดรูปแบบตามแก่นเรื่องความเป็นสยาม และได้รับการอ้างว่าเป็นสถานที่เล่นทางน้ำที่น่าสนใจที่สุดของยุโรป สวนน้ำแห่งนี้ได้มีประธานเปิดพิธีคือ สมเด็จพระเทพรัตนราชสุดาฯ สยามบรมราชกุมารี
ภัยพิบัติกอสตากอนกอร์เดีย
ภัยพิบัติ"กอสตากอนกอร์เดีย" เป็นเหตุเรือสำราญ"กอสตากอนกอร์เดีย" (Costa Concordia) ล่มใกล้เกาะจีลโย นอกชายฝั่งแคว้นทัสกานีของประเทศอิตาลี เกิดในคืนวันศุกร์ที่ 13 มกราคม พ.ศ. 2555 การค้นหาผู้รอดชีวิตต้องใช้ระเบิดเจาะตัวเรือสำราญ"กอสตากอนกอร์เดีย" เพื่อให้เจ้าหน้าที่สามารถเข้าไปในจุดที่อยู่ลึกภายในเรือได้ และได้ยุติการค้นหาผู้เสียชีวิตในวันที่ 31 มกราคม พ.ศ. 2555 เนื่องจากการศึกษาทางด้านเทคนิค โดยสำนักงานคุ้มครองพลเรือนอิตาลี พบว่าการค้นหาต่อจะเสี่ยงอันตรายต่อหน่วยกู้ภัยสูงมาก ทำให้การค้นหาก่อนหน้านี้พบผู้เสียชีวิตในจุดต่าง ๆ ของเรือ 17 ราย อย่างไรก็ตามหน่วยกู้ภัยจะยังคงตรวจตราพื้นผิวน้ำ และใช้อุปกรณ์พิเศษตรวจหาศพตามก้นทะเลในรัศมี 18 กิโลเมตรต่อไป ส่วนสาเหตุของเหตุการณ์บริษัทเจ้าของเรือระบุว่า สาเหตุเกิดจากความประมาทของกัปตันเรือจนเป็นเหตุให้เรือชนเข้ากับหินโสโครก
การวิวาทที่สนามพอร์ตซาอิด
การวิวาทที่สนามพอร์ตซาอิด เมื่อวันที่ 1 กุมภาพันธ์ พ.ศ. 2555 เกิดขึ้นในระหว่างการแข่งขันฟุตบอลคู่ระหว่าง ทีมอัลมาสรี (Al-Masry) กับ ทีมอัลอาลี (Al-Ahly) มีผู้เสียชีวิตอย่างน้อย 79 ราย และบาดเจ็บกว่า 1 พันคน หลังจากที่ ทีมอัลมาสรี พลิกล็อกเอาชนะทีมอัลอาลี ซึ่งเป็นทีมฟุตบอลยอดนิยมของอียิปต์ไปด้วยคะแนน 3 ประตูต่อ 1 กองเชียร์ทีมอัลอาลีบุกทำร้ายผู้เล่นและกองเชียร์ทีมอัลมาสรีที่พยายามหลบหนี ด้วยมีด ดาบ กระบอง หิน ขวดและประทัด มีผู้ถูกจับกุม 47 คน
ต่อมาภายหลังเหตุการณ์นี้ ที่เมืองสุเอซมีผู้เสียชีวิตจากการประท้วงรัฐบาล อีก 7 ราย และบาดเจ็บ 1700 รายสืบเนื่องมาจากความไม่พอใจต่อความล้มเหลวของตำรวจในการรับมือเหตุจลาจล หลังการแข่งขันฟุตบอลที่เมืองท่าพอร์ต ซาอิด ทำให้ผู้ประท้วงรวมตัวกันที่สถานีตำรวจเมื่อวันที่ 3 กุมภาพันธ์ พ.ศ. 2555 ในเวลาเพียงไม่กี่ชั่วโมง หลังจากนั้นผู้ประท้วงที่ไปชุมนุมแสดงความไม่พอใจที่สภากลาโหม ซึ่งเป็นรัฐบาลเฉพาะกาลบริหารประเทศผิดพลาด ทำให้ถูกสังหารด้วยกระสุนจริง และยังมีผู้บาดเจ็บอีกจำนวนมาก ส่งผลให้ยอดเสียชีวิตจากเหตุการณ์ดังกล่าวและเหตุการณ์ต่อเนื่อง รวมเป็น 11 ราย บาดเจ็บรวม 2700 ราย
โยชิโกะ ยามางูจิ
โยชิโกะ โอตากะ (; 12 กุมภาพันธ์ ค.ศ. 1920 – 7 กันยายน ค.ศ. 2014) หรือชื่อจริงแต่แรกเกิดว่า โยชิโกะ ยามางูจิ () เป็นนักร้องและนักแสดงหญิงชาวญี่ปุ่น เกิดในประเทศจีน เคยมีชื่อเสียงอยู่ในเซี่ยงไฮ้ในช่วงทศวรรษ 1940 ในชื่อ หลี่ เซียงหลาน () จนได้รับการยกย่องเป็นหนึ่งใน "เจ็ดดาวจรัสแสงเซี่ยงไฮ้" (Seven great singing stars ) ต่อมาได้มีผลงานในญี่ปุ่น ฮ่องกงและสหรัฐอเมริกา
เธอเกิดในครอบครัวชาวญี่ปุ่นในแมนจูกัว มีชื่อจริงว่า โยชิโกะ ยามางูจิ บิดาเป็นวิศวกรบริษัทรถไฟที่โยกย้ายมาจากจังหวัดซางะ ชื่อ ฟูมิโอะ ยามางูจิ () ส่วนมารดาชื่อ ไอ อิชิบาชิ () โยชิโกะได้เปลี่ยนมาใช้ชื่อจีนสองครั้ง ครั้งแรกเธอเปลี่ยนมาใช้ชื่อ หลี่ เซียงหลาน อันมีความหมายว่า "นางกล้วยไม้หอม" จากการเป็นบุตรบุญธรรมของ พลเอก หลี่ จี้ชุน () และอีกครั้งในชื่อ พาน ซูหัว () จากการเป็นบุตรบุญธรรมของนักการเมืองชื่อ พาน อี้กุ้ย () ซึ่งพ่อบุญธรรมทั้งสองเป็นเพื่อนสนิทของบิดา
เธอได้รับการฝึกฝนการร้องเพลงมาตั้งแต่เด็กจากนักร้องโอเปราชาวอิตาลี และศึกษาการร้องเพลงเพิ่มเติมที่ปักกิ่ง เริ่มมีผลงานแสดงและร้องเพลงตั้งแต่อายุ 18 ปี ในภาพยนตร์โฆษณาชวนเชื่อของญี่ปุ่น ผลิตโดยบริษัท Manchuria Film Production โดยใช้ชื่อจีน "หลี่ เซียงหลาน" เธอได้รับความนิยมในฐานะทูตสันติภาพญี่ปุ่น-แมนจูเรีย (Japan-Manchuria Goodwill Ambassadress, 日満親善大使) โดยปกปิดฐานะแท้จริงว่าเป็นชาวญี่ปุ่น จนกระทั่งหลังสงครามโลกครั้งที่สอง เธอถูกทางการจีนจับด้วยข้อหาสมคบกับญี่ปุ่นทรยศต่อชาติจีน ซึ่งมีโทษถึงประหารชีวิต แต่หลุดพ้นข้อกล่าวไปได้ด้วยข้อเท็จจริงที่ว่าเธอไม่ได้เป็นชาวจีน
เธอเดินทางออกจากจีนไปอาศัยในญี่ปุ่นตั้งแต่ปี ค.ศ. 1946 และเริ่มมีผลงานแสดงในชื่อ โยชิโกะ ยามางูจิ (Yoshiko Yamaguchi) กำกับโดยอากิระ คูโรซาวะ ต่อมาจึงย้ายไปอยู่สหรัฐอเมริกา มีผลงานแสดงละครบรอดเวย์และภาพยนตร์ฮอลลีวูด เชอร์ลีย์ ยามางูจิ (Shirley Yamaguchi) ในช่วงนี้เธอได้รับฉายาว่า "จูดี การ์แลนด์แห่งญี่ปุ่น" เธอแต่งงานกับสถาปนิกและศิลปินช่างปั้นชาวอเมริกันเชื้อสายญี่ปุ่นมีชื่อ ชื่อ อิซามุ โนงูจิ เมื่อปี 1951 ก่อนจะหย่าขาดกันในปี 1956 จากนั้นได้กลับมามีผลงานแสดงภาพยนตร์จีนที่ผลิตในฮ่องกง โดยใช้ในชื่อการแสดง หลี่ เซียงหลาน อีกครั้ง ระหว่างปี 1955 ถึง 1958
เธอแต่งงานใหม่กับ ฮิโรชิ โอตากะ นักการทูตชาวญี่ปุ่น ในปี ค.ศ. 1958 จึงได้ออกจากวงการไป ทั้งคู่ใช้ชีวิตอยู่ด้วยกันจนกระทั่งเขาเสียชีวิตในปี ค.ศ. 2001 ในระหว่างนี้ เธอทำงานเป็นพิธีกรรายการโทรทัศน์ และได้รับเลือกตั้งเป็นสมาชิกสภาสูงของญี่ปุ่น โดยอยู่ในตำแหน่งถึง 3 สมัย ตั้งแต่ปี ค.ศ. 1974 ถึง 1991 เป็นเวลา 18 ปี สังกัดพรรคแอลดีพี
ผลงานเพลงที่มีชื่อเสียงของเธอ ได้แก่เพลง "เย่ไหลเซียง" (Fragrance of the Night)
โยชิโกะ โอตากะ เสียชีวิตเมื่อวันที่ 7 กันยายน ค.ศ. 2014 ณ บ้านพักของเธอในกรุงโตเกียว ประเทศญี่ปุ่น สิริอายุ 94 ปี แต่มิได้ระบุสาเหตุแห่งการตาย บางแหล่งข้อมูลก็ว่าเธอเสียชีวิตด้วยอาการหัวใจล้มเหลว
สิงห์ สเตเดียม
สิงห์ สเตเดียม หรือชื่อเดิม ยูไนเต็ด สเตเดี้ยม เป็นสนามเหย้าของสโมสร สิงห์ เชียงราย ยูไนเต็ด ตั้งอยู่หน้าสนามบินนานาชาติแม่ฟ้าหลวง จ.เชียงราย ลักษณะของสนาม เป็นสนามฟุตบอลที่ไม่มีสู่วิ่งกั้นระหว่างสนามกับอัฒจรรย์ สนามหญ้าวางตัวในแนวตะวันออก-ตะวันตก ภายใต้พื้นสนามมีการระบายน้ำโดยใช้ระบบระบายน้ำแบบก้างปลา พื้นสนามเป็นหญ้าพันธุ์เบอร์มิวดาปลูกโดยใช้วิธีการหว่าน อัฒจรรย์มี 4 ด้าน ประกอบด้วย 1.อัฒจรรย์ทิศใต้(มีหลังคา)(ติดถนน) 2.อัฒจรรย์ทิศตะวันตก(หลังประตู)ซึ่งจะมีการจัดสรรพื้นที่ในการเชียร์ให้กับแฟนบอลฝั่งทีมเยือน 3.อัฒจรรย์ทิศตะวันออก (หลังประตู) 4.อัฒจรรย์ทิศเหนือ(มีหลังคา)ซึ่งเป็นอัฒจรรย์หลัก และมีความจุเยอะสุด 
ขณะนี้ สิงห์ สเตเดียม ได้เปิดใช้งานอย่างอย่างเป็นทางการ ก่อนหน้านั้น เมื่อปลายปี 2559 ได้มีการดำเนินการก่อสร้างเพิ่มเติม เช่น ตกแต่งห้องต่างๆภายใต้อัฒจรรย์ ตกแต่งหลังคา และเติมเก้าอี้ ห้องแถลงข่าว ห้องสุขา เพื่อเป็นการเตรียมความพร้อมยกระดับทีมให้ได้ตามมาตรฐาน คลับ ไลเซนซิ่ง และได้เปิดตัวชื่อสนามใหม่ เมื่อวันที่ 4 กุมภาพันธ์ 2560 โดยมีผู้สนับสนุนหลักคือ บริษัท สิงห์ คอร์เปอเรชั่น จำกัด
จำปีสิรินธร
จำปีสิรินธร ( Noot & Chalermglin) เป็นพรรณไม้จำปี ที่มีอยู่แห่งเดียวในโลกที่ป่าพลุชุมชน ต.ซับจำปา อ.ท่าหลวง จ.ลพบุรี ค้นพบโดย ดร.ปิยะ เฉลิมกลิ่น นักวิชาการ 10 สถาบันวิจัยวิทยาศาสตร์และเทคโนโลยีแห่งประเทศไทย ลักษณะลำต้นสูงประมาณ 20 - 30 ม. ใบใหญ่กว่าจำปีทั่วไป มีกลิ่นฉุนเฉพาะตัว ดอกสีขาวนวล มีกลีบดอก 12-15 กลีบ เมื่อดอกโรยแล้วจะมีเมล็ดเป็นช่ออยู่รวมเป็นกลุ่ม ออกดอกบาน ระหว่างเดือนมิถุนายน ถึง กรกฎาคม ผลแก่ระหว่างเดือนตุลาคม ถึงเดือนพฤศจิกายน สมเด็จพระเทพรัตนราชสุดาฯ สยามบรมราชกุมารี พระราชทานนามว่า "จำปีสิรินธร" และเป็นต้นไม้ประจำโรงเรียนนายร้อยพระจุลจอมเกล้า
เจ้าชายพกซ็อง
องค์ชายพกซอง (,ค.ศ. 1509-1533) พระราชโอรสองค์ใหญ่ของ พระเจ้าจุงจง ที่ประสูติแต่ พระสนมคยองพิน สิ้นพระชนม์เพราะถูกปรักปรำ
องค์ชายพกซอง ประสูติเมื่อ เดือน 11 ปี ค.ศ. 1509 เนื่องจากพระมารดาขององค์ชายคือ พระสนมคยองพิน ทรงมีความทะเยอทะยานหมายมั่นที่จะเป็นพระมเหสีและให้พระโอรสได้เป็นรัชทายาททำให้มีขุนนางและเชื้อพระวงศ์บางส่วนไม่พอใจ
ในปี ค.ศ. 1524 พระมเหสีมุนจองโปรดเกล้าให้องค์ชายพกซองอภิเษกกับหญิงสาวจากตระกูลยุนซึ่งพระนางได้เลือกเอาไว้แล้วทำให้พระสนมมคยองพินไม่พอพระทัย
ต่อมาในปี ค.ศ. 1527 คิม อันโล ขุนนางผู้ใหญ่ที่ถูกเนรเทศเพราะคดีนำที่ดินของหลวงไปเป็นของตนเองได้ให้คนนำซากหนูตายไปผูกที่ต้นไม้หลังตำหนัก ทงกุง (ตำหนักตะวันออก) ของรัชทายาทพร้อมกับใส่ความว่าผู้บงการในคดีนี้คือพระสนมคยองพินและองค์ชายพกซองรวมถึงพระสุนิสา (ลูกสะใภ้) ของพระสนมด้วยทำให้ทั้งสามถูกเนรเทศไปอยู่บ้านเดิมของ ปาร์ควอนจง ที่ ซังจู จากเหตุการณ์นี้ทำให้คิมอันโลได้กลับเข้าราชสำนักอีกครั้ง
ในปี ค.ศ. 1533 คิมอันโลและ ยุนนิม สองแกนนำ ฝ่ายยุนใหญ่ เกรงว่าพระสนมและองค์ชายจะกลับมาจึงได้สร้างสถานการณ์หน้ากากผีข่มขวัญและได้กราบทูลให้สำเร็จโทษทั้งสองด้วยการประทานยาพิษ
โป๊กเกอร์คิง หักเหลี่ยมโคตรเซียน
โป๊กเกอร์คิง หักเหลี่ยมโคตรเซียน (; ) เป็นภาพยนตร์ตลกฮ่องกง ค.ศ. 2009 กำกับโดย เฉิน ชิงเจีย และ ฉิน เสี่ยวเจิน
ภายหลังจากที่เจี๋ยเส้า ถูกจั๋วอีขับไล่ออกมาจากการรับช่วงมรดกของผู้เป็นพ่อแล้ว เขาก็ได้พบกับเสี้ยวหยง ซึ่งเป็นผู้หญิงนำโชคให้แก่เขา เจี๋ยเส้าจึงคิดจะทวงทุกสิ่งกลับคืนมา เขาจึงไปพบกับคุณหนูค่วงซึ่งเป็นคู่แข่งของจั๋วอี เพื่อขอให้เธอได้ช่วยเขาได้เข้าร่วมแข่งขันในรายการโป๊กเกอร์ทัวร์นาเมนท์ชิงแชมป์เอเชีย ซึ่งในที่สุด ทั้งเจี๋ยเส้า และจั๋วอี ก็ได้มาพบกันในรอบสุดท้ายภาพยนตร์ชุดนี้มีผู้เล่นโป๊กเกอร์ระดับอาชีพที่มีชื่อเสียงตัวจริง ประกอบด้วย เดวิด รีม, นัม เลอ, ลิซ โล, เจมส์ ซัดเวิร์ธ, คริสเตอร์ แอนเดอร์สัน, วินเฟรด ยู และ เฉิน จินไห่ ที่ปรากฏตัวในภาพยนตร์
"โป๊กเกอร์คิง หักเหลี่ยมโคตรเซียน" ได้รับการปิดตัวในฮ่องกง ณ วันที่ 22 ตุลาคม ค.ศ. 2009 และได้รับการเปิดตัวในรูปแบบดีวีดี และวีซีดี ในวันที่ 18 ธันวาคม ค.ศ. 2009 และในรูปแบบบลูเรย์ดิสค์ ในวันที่ 5 มกราคม ค.ศ. 2010 การเปิดตัวรวมถึงฉบับบลูเรย์ดิสค์กับโบนัสดีวีดีที่มีการสร้าง และการสัมภาษณ์กับแชมป์โป๊กเกอร์ วินเฟรด ยู และ เฉิน จินไห่ และดีวีดีฉบับพิเศษที่มีแผ่นเลนติกูล่าร์ (แผ่นพลาสติกใส ที่หักเหแสง) แทนกล่องดีวีดีปกติ, สำรับไพ่ และสมุดบันทึก
เอะ
เอะ เป็นคะนะของภาษาญี่ปุ่นตัวหนึ่ง ฮิระงะนะเขียนว่า え มีที่มาจากตัวเขียนหวัดของมันโยงะนะ 衣 และคะตะกะนะเขียนว่า エ มีที่มาจากส่วนขวาของมันโยงะนะ 江 ออกเสียงว่า แต่ในการพูดจริงอาจแปรเป็น (คล้ายสระ แอ) เมื่อเอะขึ้นต้นคำหรืออยู่หลังเสียง หรือ จะเกิดการแปรเสียงเป็น ดังจะเห็นได้จาก 円 (えん, เย็ง) คือสกุลเงินของประเทศญี่ปุ่น
え เป็นอักษรลำดับที่ 4 อยู่ระหว่าง う (อุ) กับ お (โอะ) ในการจัดลำดับอักษรปัจจุบัน ส่วนการจัดลำดับแบบอิโระฮะ え เป็นอักษรลำดับที่ 34 อยู่ระหว่าง こ (โคะ) กับ て (เทะ)
อักษรแบบอื่นของเอะคือคะนะขนาดเล็ก ぇ, ェ ใช้สำหรับแสดงเสียงภาษาต่างประเทศของญี่ปุ่นเช่น イェ (เยะ), ヴェ (เวะ หรือ ve) หรือใช้สำหรับลากเสียงสระเอะให้ยาวขึ้นเป็น เอ
อักษรโอะกินะวะบางแบบใช้ ぇ ควบคู่กับ く (คุ) กลายเป็นทวิอักษร くぇ (เควะ)
อักษรโบราณของเอะมีอีกสองรูปได้แก่
ซึ่งในเวลาต่อมา エ กลายมาเป็นคะตะกะนะของ え ซึ่งใช้แทนเสียงเอะและเยะได้ทั้งคู่
นอกจากนี้ ยุคเมจิตอนต้นมีการเสนอให้ใช้คะตะกะนะ ซึ่งมาจากการผสม イ กับ エ เพื่อใช้แทนเสียง เยะ หรือ ye แต่การเสนอก็ตกไป
ฮิระงะนะ え มีลำดับขีด 2 ขีดดังนี้
คะตะกะนะ エ มีลำดับขีด 3 ขีดดังนี้
ตัวอย่างคันจิที่อ่านว่าเอะ และขึ้นต้นด้วยเอะ มีดังนี้
ซูฮูมี
ซูฮูมี (, "Aqwa"; , "Sokhumi"; , "Sukhumi") เป็นเมืองหลวงและเมืองเศรษฐกิจของสาธารณรัฐอับฮาเซีย ดินแดนริมชายฝั่งทะเลดำ ซึ่งยังไม่ได้รับการรับรองอย่างไม่สมบูรณ์
ธาตรี สีหา
สิบเอก ธาตรี สีหา (เกิด 7 มกราคม พ.ศ. 2526) เป็นนักฟุตบอลชาวไทย ปัจจุบันเล่นในตำแหน่งกองหน้าให้กับสโมสรฟุตบอลหนองบัว พิชญ ในไทยลีก 2
สราวุธ ทองสวัสดิ์
จ่าสิบเอก สราวุธ ทองสวัสดิ์ เป็นนักฟุตบอลชาวไทย เกิดเมื่อวันที่ 17 กันยายน พ.ศ. 2520 ที่จังหวัดราชบุรี ปัจจุบันเล่นให้กับอาร์มี่ ยูไนเต็ด
ดาวุฒิ ดินเขต
สิบเอก ดาวุฒิ ดินเขต เป็นนักฟุตบอลชาวไทย เกิดเมื่อวันที่ 22 พฤศจิกายน พ.ศ. 2526 ที่จังหวัดราชบุรี ปัจจุบันเล่นให้กับอาร์มี่ ยูไนเต็ด
จักรพงษ์ สมบูรณ์
สิบโท จักรพงษ์ สมบูรณ์ เป็นนักฟุตบอลชาวไทย เกิดเมื่อวันที่ 22 ธันวาคม พ.ศ. 2524 ที่จังหวัดราชบุรี ปัจจุบันเล่นให้กับสโมสรฟุตบอลศรีสะเกษ
สโมสรฟุตบอลสมุทรปราการ ยูไนเต็ด
สโมสรฟุตบอลสมุทรปราการ ยูไนเต็ด เป็นสโมสรฟุตบอลในประเทศไทย ก่อตั้งขึ้นเมื่อปี พ.ศ. 2553 ตั้งอยู่ที่ตำบลบางปูใหม่ อำเภอเมืองสมุทรปราการ จังหวัดสมุทรปราการ ปัจจุบันลงแข่งขันในระดับไทยลีก 4 โซนกรุงเทพมหานครและปริมณฑล
โดยสโมสรเข้ามาสู่การแข่งขันในฟุตบอลลีกอาชีพ จากการรับช่วงสิทธิในการลงแข่งขันต่อจากสโมสรไทยซัมมิท สมุทรปราการที่ยุบทีมไปและได้คืนสิทธิให้กับสมาคมกีฬาจังหวัดสมุทรปราการ ก่อนที่ในเวลาต่อมาสมาคมกีฬาจังหวัดสมุทรปราการจะมอบสิทธิในการลงแข่งขันในลีกภูมิภาค ดิวิชัน 2 ต่อให้กับสโมสรฟุตบอลสมุทรปราการ ยูไนเต็ด
ฤดูกาล 2558 สโมสรฟุตบอลสมุทรปราการ ยูไนเต็ด ประกาศขอพักทีมเป็นเวลา 1 ฤดูกาล ก่อนจะกลับมาส่งทีมลงแข่งขันอีกครั้งใน ฤดูกาล 2559
สโมสรฟุตบอลสมุทรปราการ ยูไนเต็ด ก่อตั้งขึ้นในปี พ.ศ. 2554 โดยนายสายันห์ แสงวงค์ และได้รับสิทธิในการลงแข่งขันในลีกภูมิภาค ดิวิชัน 2 ต่อจากสโมสรฟุตบอลไทยซัมมิทที่ยุบสโมสรไปก่อนหน้านี้
ฤดูกาล 2554 สมุทรปราการ ยูไนเต็ด ลงแข่งขันในลีกภูมิภาค ดิวิชัน 2 เป็นครั้งแรก ในโซนกรุงเทพฯและปริมณฑล โดยมี "วันชัย แหยมสลำ" เป็นผู้ฝึกสอนคนแรก และใช้ผู้เล่นผสมผสานกันระหว่างผู้เล่นของสโมสรไทยซัมมิท สมุทรปราการที่ยุบทีมไป รวมกับผู้เล่นที่ไม่อยู่ในแผนการทำทีมของสโมสรสมุทรปราการ เอฟซี
โดยสโมสรลงแข่งขันอย่างเป็นทางการเป็นนัดแรกเมื่อวันที่ 26 กุมภาพันธ์ พ.ศ. 2554 ในการแข่งขันลีกภูมิภาค ดิวิชัน 2 นัดที่บุกไปชนะสโมสรฟุตบอลราชวิถี 0–1 ที่สนามกีฬาการเคหะแห่งชาติ คลองจั่น และจัดว่ามีผลงานโดยรวมที่ดีในฤดูกาลแรกที่เข้าร่วมการแข่งขัน โดยสโมสรมีลุ้นทำอันดับเพื่อไปเล่นในรอบแชมป์เปียนส์ลีก แต่กลับพบกับความผิดหวังเมื่อจบฤดูกาลด้วยอันดับที่ 3 ในโซนกรุงเทพฯและปริมณฑล ต้องพลาดโอกาสไปอย่างน่าเสียดาย
นอกจากนี้สโมสรยังได้ลงเล่นในฟุตบอลถ้วยไทยเอฟเอคัพและไทยลีกคัพเป็นปีแรก โดยในการแข่งขันเอฟเอคัพ สโมสรสามารถเอาชนะสระแก้ว ซิตี้ และศุลกากร ได้ในรอบแรกและรอบที่สอง จนมาถึงรอบที่สามที่พบกับเมืองทอง ยูไนเต็ด สโมสรพบกับความพ่ายแพ้ไปอย่างขาดลอยถึง 9–0 และตกรอบไปในที่สุด ส่วนในการแข่งขันโตโยต้า ลีกคัพ 2554 สโมสรตกรอบคัดเลือก รอบแรก โดยแพ้ให้กับสโมสรมหาวิทยาลัยเกษมบัณฑิต
รายชื่อผู้เล่น ฤดูกาล 2560
พิตต์สเบิร์ก
พิตต์สเบิร์ก () เป็นเมืองใหญ่อันดับ 2 ของรัฐเพนซิลเวเนีย สหรัฐอเมริกา และเป็นเคาน์ตีซีตของแอลลิเกนีเคาน์ตี ตั้งอยู่ทางตะวันตกเฉียงใต้ของรัฐ ตรงจุดบรรจบของแม่น้ำแอลลิเกนีและแม่น้ำโมนังกาฮีลาซึ่งเป็นจุดเริ่มต้นของแม่น้ำโอไฮโอ เป็นเมืองที่มีเขตเมืองใหญ่เป็นอันดับ 22 ของสหรัฐอเมริกา มีประชากร 305,704 คน (สำรวจเมื่อ ค.ศ. 2010)
เป็นเมืองที่มีประวัติศาสตร์สำคัญในเรื่องการผลิตเหล็กกล้า ปัจจุบันมีเศรษฐกิจที่สำคัญได้แก่ ด้านสุขภาพ การศึกษา เทคโนโลยี หุ่นยนต์ และการให้บริการการเงิน เมืองได้มีการปรับปรุงเมือง ในสถานที่ที่เคยเป็นย่านอุตสาหกรรมที่ทิ้งร้าง เปลี่ยนมาเป็นสำนักงานและย่านช็อปปิ้ง เช่นบริเวณเซาท์ไซด์เวิกส์ และเบเกอรีสแควร์
ฝรั่งเศสสร้างป้อมดูเคนขึ้นที่บริเวณเมืองนี้ใน ค.ศ. 1754 ต่อมาอังกฤษได้ยึดป้อมในปี ค.ศ. 1758 และเปลี่ยนชื่อมาเป็นพิตต์ จนเริ่มมีการตั้งถิ่นฐานในปี ค.ศ. 1760 และตั้งเป็นเมืองในปี ค.ศ. 1816
จาง ไอหลิง
จาง ไอหลิง () หรือ ไอลีน จาง (Eileen Chang) เป็นนักเขียนนวนิยาย และบทภาพยนตร์ชาวจีน
ผลงานของเธอมักเป็นเรื่องราวเกี่ยวกับความสัมพันธ์ระหว่างชาย-หญิง โดยมีฉากหลังเป็นเมืองเซี่ยงไฮ้ หรือฮ่องกงภายใต้การปกครองของญี่ปุ่นในช่วงทศวรรษ 1940 ที่มีชื่อเสียงและนำมาดัดแปลงเป็นภาพยนตร์ เช่นเรื่อง "Love in a Fallen City" (倾城之恋, รักในฝัน) ในปี 1984 นำแสดงโดย โจว เหวินฟะ, "Red Rose White Rose" (红玫瑰与白玫瑰) ในปี 1994 นำแสดงโดย โจน เช็ง และ "Lust, Caution" (色，戒, เล่ห์, ราคะ) ในปี 2007 นำแสดงโดย เหลียง เฉาเหว่ย และทัง เหวย
จาง ไอหลิง มีชื่อจริงว่า จาง หยิง (Zhang Ying, 張瑛) เกิดที่เซี่ยงไฮ้ในครอบครัวที่แตกแยก เนื่องจากบิดามีภรรยาหลายคนและติดฝิ่น ครอบครัวของเธอมีฐานะดีเนื่องจากบรรพบุรุษฝ่ายพ่อเป็นขุนนาง และบรรพบุรุษฝ่ายแม่เป็นแม่ทัพในยุคราชวงศ์ชิง จางได้รับการศึกษาเป็นอย่างดีตั้งแต่เด็กจนได้รับทุนไปศึกษาต่อที่มหาวิทยาลัยลอนดอน แต่ต้องยกเลิกเนื่องจากเกิดสงครามจีน-ญี่ปุ่นครั้งที่สอง เธอจึงเข้าเรียนวรรณคดีศึกษาที่มหาวิทยาลัยฮ่องกงแทน แต่ต้องยุติการเรียนลงกลางคันเนื่องจากญี่ปุ่นเข้ายึดครองฮ่องกง
ผลงานเขียนชิ้นแรกของเธอ เป็นบทภาพยนตร์เรื่อง "ปู้เหลียวฉิง" (不了情, Bu Liao Qing, รักนิรันดร์) นำมาสร้างเป็นภาพยนตร์โดยชอว์บราเดอส์ในปี 1947 ในช่วงต้นทศวรรษ 1950 เธอทำงานเป็นนักแปลให้กับสำนักข่าวสารอเมริกัน (USIS) และเริ่มเขียนนวนิยายภาษาอังกฤษเรื่องแรก ชื่อ "The Rice Sprout Song" ตีพิมพ์ในปี 1955
ในปี 1955 เธอย้ายไปอยู่สหรัฐอเมริกาและอาศัยอยู่ที่นั่นเป็นเวลา 40 ปีจนกระทั่งเสียชีวิต เธอได้เขียนหนังสือกึ่งอัตชีวประวัติเป็นภาษาอังกฤษขึ้นมาสองเล่ม คือ "The Fall of the Pagoda" และ "The Book of Changes" ในปี 1963 แต่เพิ่งได้รับการตีพิมพ์เมื่อปี 2010 หลังจากเธอเสียชีวิตไปแล้วกว่าสิบปี
วลาร์ดิงเงิน
วลาร์ดิงเงิน () เป็นเมืองในจังหวัดเซาท์ฮอลแลนด์ ประเทศเนเธอร์แลนด์ ตั้งอยู่ทางตะวันตกเฉียงใต้ของประเทศ บนฝั่งเหนือของแม่น้ำนิวเวมาส เมืองมีพื้นที่ 26.71 กม² โดย 23.81 กม² เป็นผืนดิน มีประชากรอยู่ 71,938 คน (เดือนพฤษภาคม ค.ศ. 2006) เป็นเมืองท่าที่สำคัญ ผลิตสินค้าโลหะ เคมีภัณฑ์ ผลิตภัณฑ์นม และการประมงเป็นการค้า
วีลานอวาดือไกยา
วีลานอวาดือไกยา () เป็นเมืองในเทศบาลวีลานอวาดือไกยา ประเทศโปรตุเกส ตั้งอยู่ในเขตโปร์ตู ทางใต้ของเมืองโปร์ตู ริมฝั่งแม่น้ำโดรู (Douro River) เมืองมีประชากร 178,255 คน และเขตเทศบาลที่มี 24 เขตมีประชากรรวม 288,749 คน ผลิตเหล้าพอร์ตที่มีชื่อเสียงระดับโลก
ปานรดา คเชนทร์นุกูล
ภิรัญชญา คเชนทร์นุกูล (ชื่อเล่น: เกรซ) หรือชื่อเดิม ปานรดา เป็นนักแสดงเด็ก เกิดเมื่อวันที่ 9 กรกฎาคม พ.ศ. 2548 กำลังศึกษาอยู่ที่โรงเรียนสารสาสน์วิเทศสุวรรณภูมิ เข้าสู่วงการบันเทิงด้วยการชนะเลิศการประกวด Baby Contest 2007 และมีผลงานทางละครเรื่องแรกเมื่ออายุสามขวบ คือเรื่องเทพสังวาลย์ รับบท นาคี คู่กับ ชญานิน เต่าวิเศษ และมีผลงานเด่นในเรื่อง เจ้าหญิงพิกุลทอง ในบท ชบา
โอะ
โอะ เป็นคะนะของภาษาญี่ปุ่นตัวหนึ่ง ฮิระงะนะเขียนว่า お มีที่มาจากตัวเขียนหวัดของมันโยงะนะ 於 และคะตะกะนะเขียนว่า オ มีที่มาจากส่วนซ้ายของมันโยงะนะ 於 ออกเสียงว่า แต่ในการพูดจริงอาจแปรเป็น (คล้ายสระ ออ)
お เป็นอักษรลำดับที่ 5 อยู่ระหว่าง え (เอะ) กับ か (คะ) ในการจัดลำดับอักษรปัจจุบัน ส่วนการจัดลำดับแบบอิโระฮะ お เป็นอักษรลำดับที่ 27 อยู่ระหว่าง の (โนะ) กับ く (คุ)
อักษรแบบอื่นของโอะคือคะนะขนาดเล็ก ぉ, ォ ใช้สำหรับแสดงเสียงภาษาต่างประเทศของญี่ปุ่นเช่น フォ (โฟะ) หรือใช้สำหรับลากเสียงสระโอะให้ยาวขึ้นเป็น โอ
ฮิระงะนะ お มีลำดับขีด 3 ขีดดังนี้
คะตะกะนะ オ มีลำดับขีด 3 ขีดดังนี้
ตัวอย่างคันจิที่อ่านว่าโอะ และขึ้นต้นด้วยโอะ มีดังนี้
กรดชิคิมิก
กรดชิคิมิก หรือในรูปไอออนลบที่เรียก ชิคิเมต (shikimate) เป็นเมทาบอไลต์ที่สำคัญในพืชและจุลินทรีย์ ชื่อของสารตัวนี้มาจากชื่อดอกไม้ในภาษาญี่ปุ่นคือ "shikimi" (シキミ, "Illicium anisatum") ซึ่งเป็นพืชชนิดแรกที่แยกสารชนิดนี้ได้ กรดชิคิมิกเป็นสารตั้งต้นของสารหลายชนิด ได้แก่
ในอุตสาหกรรมยา กรดชิคิมิกจาก Chinese star anise ใช้เป็นวัตถุดิบในการผลิตโอเซลทามิเวียร์ (ทามิฟลู) แม้ว่ากรดชิคิมิกจะปรากฏในสิ่งมีชีวิตเกือบทุกชนิด แต่จะเป็นสารตัวกลางจึงพบในปริมาณต่ำ กรดชิคิมิกอาจจะสกัดได้จากเมล็ดของ sweetgum ซึ่งพบมากในอเมริกาเหนือ การสังเคราะห์ใน "E. coli" ช่วยให้สามารถผลิตได้เพียงพอทางการค้า.
ใน พ.ศ. 2553 งานวิจัยของมหาวิทยาลัยเมน แสดงให้เห็นว่าสามารถสกัดกรดชิคิมิกจำนวนมากได้จาก pine
Phosphoenolpyruvate และ erythrose-4-phosphate เกิดปฏิกิริยากันได้ 3-deoxy--arabinoheptulosonate-7-phosphate (DAHP) โดยเร่งด้วยเอนไซม์ DAHP synthase DAHP ถูกเปลี่ยนรูปไปเป็น 3-dehydroquinate (DHQ), โดยเอนไซม์ DHQ synthase โดยต้องการnicotinamide adenine dinucleotide (NAD) เป็นโคแฟกเตอร์ the enzymic mechanism regenerates it, resulting in the net use of no NAD.
DHQ ถูกเปลี่ยนเป็น 3-dehydroshikimic acid โดยเอนไซม์dehydroquinase จากนั้นถูกรีดิวซ์ไปเป็นกรดชิคิมิกด้วยเอนไซม์ shikimate dehydrogenase ซึ่งใช้ nicotinamide adenine dinucleotide phosphate (NADPH) เป็นโคแฟกเตอร์
เฉิน จิ้ง
เฉิน จิ้ง () หรือชื่ออังกฤษ ดาดา () เกิดวันที่ 22 มีนาคม ค.ศ. 1989 เป็นทั้งนักแสดงและนางแบบชาวฮ่องกง ซึ่งมีชื่อเสียงมาจากการเป็นนักร้องฮ่องกงที่รวมถ่ายแบบให้กับสินค้าเครื่องดื่ม รวมถึงประสบความสำเร็จในผลงานอัลบั้มภาพชุดแรกที่มีชื่อว่า เฟิร์สอิมเพรสชัน เธอมีเพื่อนชายคนสนิทเป็นนักแสดงชื่อ หวัง จงเหยา ซึ่งทั้งสองยังได้ร่วมแสดงคู่กันในภาพยนตร์เรื่อง "หลั่นไคฟง"
สนามกีฬากองทัพบก
สนามกีฬากองทัพบก เป็นสนามฟุตบอลครบวงจร มีความจุทั้งหมด 20,000 ที่นั่ง ผ่านการรองรับการแข่งขันฟุตบอลระดับมาตรฐานสากลมามากมาย ทั้งในระดับสโมสรและทีมชาติ อาทิ การแข่งขันฟุตบอลไทยพรีเมียร์ลีก การแข่งขันฟุตบอลชิงแชมป์สโมสรเอเชียหรือเอเอฟซี แชมเปี้ยนชิพ อีกทั้งยังเป็นสนามเหย้าของสโมสรฟุตบอลอาร์มี่ ยูไนเต็ดในไทยพรีเมียร์ลีก และทหารบก เอฟซี ในลีกภูมิภาค ดิวิชั่น 2 ด้วย นอกจากนี้ยังเคยเป็นสถานแสดงคอนเสิร์ตของศิลปินต่างประเทศ อาทิ เดวิด โบอี อีกด้วย
สนามกีฬากองทัพบก ได้รับการอนุมัติให้สร้างในปี 2509 ในสมัยที่ จอมพล สฤษดิ์ ธนะรัชต์ เป็นผู้บัญชาการทหารบก โดยเริ่มดำเนินการก่อสร้าง ในปี 2511 และแล้วเสร็จเมื่อปี 2513 บนเนื้อที่ 61 ไร่ 2 งาน ประกอบด้วยสนามฟุตบอล ความจุ 12,500 คน ("ในขณะนั้น") และยังได้สร้างสนามเทนนิส จำนวน 4 คอร์ด, สนามเปตอง จำนวน 4 สนาม, โรงฝึกซ้อมมวย จำนวน 1 โรง และอาคารที่พักนักกีฬากำลังเอก ขนาด 4 ชั้น จำนวน 1 หลังไปพร้อมกันด้วย โดยได้มอบหายให้ กองการกีฬา กรมสวัสดิการทหารบก เป็นผู้ดูแลจนถึงปัจจุบัน
โดยสนาม ได้ใช้เป็นสถานที่จัดการแข่งขัน กีฬาภายในกองทัพบก, กีฬากองทัพไทย, และใช้เป็นสถานที่จัดการแข่งขันกีฬาระดับชาติและนานาชาติ เช่น ใช้เป็นสนามแข่งขันรักบี้ฟุตบอล ใน กีฬาเอเชี่ยนเกมส์ ครั้งที่ 13 เมื่อปี 2541 และ เป็นสนามแข่งขันฟุตบอลในการแข่งขัน กีฬามหาวิทยาลัยโลก ครั้งที่ 24 เมื่อปี 2550 อีกด้วย
โดยปัจจุบัน สนามได้ถูกใช้เป็นสนามแข่งขัน ของ สโมสรอาร์มี่ ยูไนเต็ดใน ไทยลีก 2 และ ทหารบก เอฟซี ใน ไทยลีก 3 อีกด้วย โดยสนามผ่านการตรวจสอบมาตรฐานจาก สมาคมฟุตบอลแห่งประเทศไทยฯ และ สมาคมฟุตบอลเอเซีย อีกด้วย
นอกเหนือจากที่ใช้แข่งกีฬาแล้ว สนามแห่งนี้ยังเคยใช้ในการจัดคอนเสิร์ตดนตรี ของศิลปินทั้งไทยและต่างประเทศ อย่าง เดวิด โบอี, พงษ์พัฒน์ วชิรบรรจง, บิลลี่ โอแกน เป็นต้น รวมไปถึงได้เคยจัดการแสดงรถบิ๊กฟุตขึ้นมาเป็นครั้งแรกในประเทศไทย ในปี 2537
หญ้าหางหมาจิ้งจอก
หญ้าหางหมาจิ้งจอก ( ) เป็นหญ้าฤดูเดียว มักขึ้นเป็นกอ แตกกิ่งออกรากตามข้อ สูง 50 – 100 เซนติเมตร ใบเป็นเส้นตรง ลิกุลเป็นขน ดอกเป็นดอกช่อ ทรงคล้ายลำเทียน สีฟางข้าว ยาว 10 – 20 เซนติเมตร มีขนตามข้อ ออกดอกที่ปลายช่อ ออกดอกปีละครั้ง ขยายพันธุ์ด้วยเมล็ด ชอบขึ้นในที่ชื้น พบในนาหว่าน และพื้นที่เกษตรกรรมในฤดูแล้ง ส่วนใหญ่พบทางภาคกลางและภาคเหนือของประเทศไทย
สถานีรถไฟชินางาวะ
สถานีรถไฟชินางาวะ () เป็นสถานีรถไฟชุมทางสำคัญทางใต้ของกรุงโตเกียว ประเทศญี่ปุ่น ในเส้นทางรถไฟของเจอาร์ตะวันออก เจอาร์เซ็นทรัล และรถไฟเคเคียว สถานีชินางาวะเป็นสถานีหลักของขบวนรถไฟโทไกโดชิงกันเซ็ง และขบวนรถอื่น ๆ ที่มีเส้นทางแถบคาบสมุทรมิอูระ คาบสมุทรอิซุและบริเวณภูมิภาคโทไก
สถานีชินางาวะไม่ได้ตั้งอยู่ในเขตชินางาวะตามชื่อสถานี หากแต่ตั้งอยู่ในเขตมินาโตะ
สถานีรถไฟชินะงะวะมีเส้นทางรถไฟให้บริการดังต่อไปนี้
เอนดอร์
ดวงจันทร์ป่าดิบของเอนดอร์ หรือ ดวงจันทร์ดวงที่สองของเอนดอร์ เป็นดาวเคราะห์หนึ่งในเรื่องแต่งชุด"สตาร์ วอร์ส" เป็นฉากหลังของภาพยนตร์"" เป็นที่อยู่ของชาวอีว็อก และเป็นสถานที่ก่อสร้างดาวมรณะดวงที่สอง นอกจากเป็นฉากหลังในภาพยนตร์แล้ว ยังมีการ์ตูนชุดเล่าเรื่องราวของเหล่าอีว็อก ซึ่งมีฉากหลังเป็นดวงจันทร์นี้อีกด้วย
พลอฟดิฟ
พลอฟดิฟ (; ) เป็นเมืองใหญ่เป็นอันดับ 2 ของประเทศบัลแกเรีย รองจากเมืองโซเฟีย โดยมีประชากร 338,153 คน (ค.ศ. 2011) ประวัติศาสตร์ของเมืองนี้ย้อนไปได้ราว 6,000 ปี ในการตั้งถิ่นฐานในยุคหินใหม่ ราว 4000 ก่อนคริสต์ศักราช เป็นเมืองที่เก่าแก่ที่สุดเมืองหนึ่งในยุโรป เป็นเมืองศูนย์กลางการปกครองของจังหวัดพลอฟดิฟ เป็นเมืองสำคัญด้านเศรษฐกิจ การขนส่ง วัฒนธรรม และการศึกษา สถาบันการศึกษาอเมริกันนอกสหรัฐอเมริกาที่เก่าแก่ที่สุดตั้งอยู่ที่เมืองนี้ โดยก่อตั้งในปี ค.ศ. 1860 แต่หลังจากนั้นย้ายไปอยู่ที่กรุงโซเฟีย ใช้ชื่ออเมริกันคอลเลจออฟโซเฟีย
เมืองตั้งอยู่ทางตอนกลางของประเทศ บนฝั่งแม่น้ำมารีตซา ทางเหนือของทิวเขารอโดพี เมืองนี้เคยตกเป็นของมาซิโดเนียสมัยกษัตริย์ฟิลิปที่ 2 เมื่อ 341 ปีก่อนคริสต์ศักราช ผนวกเข้ากับโรมใน ค.ศ. 46 ในสมัยกลางเปลี่ยนผู้ปกครองหลายครั้ง พวกเติร์กเข้ายึดครองในปี ค.ศ. 1364 จนตกเป็นของบัลแกเรียในปี ค.ศ. 1885